Alberto Iñurrategi, Juan Vallejo eta Mikel Zabalza, etxean - basqueteam\n423egunak 11orduak 2minutuak\nAlberto Iñurrategi, Juan Vallejo eta Mikel Zabalza etxean daude jada. Urriaren 19an Chamlang mendiko gailurra egin zuten Nepalgo Himalayan. Japoniako espedizio batek 1986an zabaldutako bidea estilo alpinoan osatu dute Basque Teameko goi mendizaleek. Aitortu dute eginahala bertan behera uzteko zorian egon zirela eguraldi baldintza kaxkarrak, haize haundia, tarteko, baina jaisten hastekotan zeudela baldintzek hobera egin zuten eta gora ekiteko erabakia hartu zuten. Hala lortu zuten balentria, 7.319 metroan dagoen gailurrera iristea mendebaldeko isurialdetik. Ertz zorrotz eta ikusgarri bat lehenik, eta korridore babestu bat ostean, izan zituzten bide lerroak. Gailurrera iristearen pozak tentsioa ere ekarri zuen segidan, jaitsiera “tentsioz betea” izan zelako, batez ere ertz zorrotzean behera. Alberto Iñurrategik laburbildu du balorazioa: “espedizioak bete ditu gure espektatibak. Teknikoki, fisikoki eta konpromezu aldetik orekatua izan da. Oso gustura geratu gara, gogobeteta”.


HIZLARIAK ETA LABURPENAK | Soziolinguistika Klusterra\nHome » Proiektuak » EZAGUTZAREN KUDEAKETA » EHUko Uda Ikastaroak » 2014. Euskararen transmisioaren bide berriak » HIZLARIAK ETA LABURPENAK\nHIZLARIAK ETA LABURPENAK\nEuskararen belaunez belauneko jarraipena aztergai. Ikerbideak eta kontzeptuak berrikusten\n‘Transmisioari’ eragin nahian. Egungo premiak eta aukerak haurrak euskaldun hazteko bidean\nPaula Kasares (Iruñean, 1969)\nEuskal Filologian (Deustuko Unibertsitatean) zein Gizarte eta Kultura Antropologian (Euskal Herriko Unibertsitatean) lizentziatu zen eta ondotik Hizkuntza Plangintzan (EHUn) eta Antropologian (Bartzelonako Unibertsitate Autonomoan) graduondoko ikasketak egin zituen. 2013an Nafarroako Unibertsitate Publikoan (NUPen) doktore maila erdietsi zuen euskararen belaunez belauneko jarraipenaren eta familia euskaldunetako hizkuntza sozializazioaren gaineko tesi baten bidez.\nHaren ibilbidea soziolinguistikaren alorrean jorratu du. 1998tik 2000ra Udako Euskal Unibertsitateko Soziolinguistika sailaren arduraduna izan zen eta 2001etik 2003 bitartean Hizkuntz Eskubideen Behatokiko zuzendaria. Egun Baztango Udaleko Euskara zerbitzuko teknikari jarduten du bai eta NUPeko Filologia eta Hizkuntzaren Didaktika Saileko irakasle ere.\nSoziolinguistika eta hizkuntza-antropologia alorretako liburu baten eta hainbat artikuluren egilea da. Horietako bati esker 2011n Soziolinguistika Klusterrak ematen duen Hausnartu saria irabazi zuen. Hala berean, hainbat komunikazio eta hitzaldi eman ditu biltzar-mintegietan, Euskal Herrian nahiz atzerrian. 2006tik euskaltzain urgazlea da.\nTransmisio kontzeptuan eragiten duten hainabat elementu\nEuskaren transmisioan lagungarria izan daitezkeen beste eredu batzuk\nInformazio Zientzietan eta Gizarte eta Politika Zientzietan lizentziatua da UPV-EHUn. 2005. urtean bere tesia defenditu zuen UPV-EHUko Balioen Filosofia eta Gizarte Antropologia Departamentuan (Euskara, comunidad e identidad : elementos de transmisión, elementos de transgresión).\nGizarte-ikerketako teknikari gisa lan egin zuen, Aholkularitzaren eta merkatu-azterketen esparruan, eta gero Tolosako (Gipuzkoa) Udalean berdintasunerako teknikari aritu zen. Gaur egun Gizarte Antropologiako irakaslea da UPV-EHUn. Soziolinguistika Klusterrean, besteak beste, BAT aldizkariaren argitalpen batzordeko kide da.\nHainbat argitalpenen egilea da eta gai ugariko proiektuetan parte hartu du. Dena den, bere ikerketa-ildoak batik bat hizkuntza-antropologiarekin eta antropologia feministarekin daude lotuta. Egun bertsolaritza du bereziki aztergai.\nJOLASGARAIA Gaztetxoak, hizkuntzak eta identitateen adierazpenak (2005)\nBaina gu ere gazteak izan ginen! Gazte euskalduna izatearen esanahia atzo eta gaur (2011)\n"Eta hizkuntza kare-morteroa izango balitz? Euskara eta identitatearen inguruko hainbat hausnarketa" (2011)\nHitzaldia. Bideoa (50:31') "Ikuspegi aldaketa: Gazteak behar ditugu baino, gazteek behar gaituzte." Topagunearen Jolasa baino gehiago Jardunaldiak, 2012.\nGaurko gazteak, biharko gurasoak\nPello Jauregi . Pedagogian Lizentziaduna (Salamancako Unibertsitatean) eta Hezkuntza Zientzietan Doktorea (EHUko Unibertsitatean). EHUko Donostiako Irakasle Eskolan irakasle hainbat urtez, eta Mondragon Unibertsitateko HUHEZI fakultatean irakasle izandakoa, gaur egun Euskal Herriko Unibertsitatean irakasle da.\nAlfabetatze eta Euskalduntze Koordinakundean urte ugari emandakoa, didaktika zereginetan bereziki. “Alfabetatzea eta Euskalduntzea” izeneko graduondokoaren arduraduna EHUko unibertsitatean. “Kuadrilategi” egitasmoaren sortzaileetako bat.\nSozioliguistika Klusterrarekin elkar lanean, hainbat egitasmotan parte hartzen du, esate baterako, Aldahitz Euskara ikasi dutenen hizkuntza-ohituren aldaketen inguruko egitasmoan edota HAUSNARTU Euskal Soziolinguistika Sarien epai-mahaikide gisa.\nHainbat liburu eta artikuluren egile:\nJauregi, P. (1994) Berezko taldeak euskalduntzeko ikas estrategia. Bilbo: Euskal Herrriko Unibertsitateko Argitalpen Zerbitzua.\nJauregi, P. (2003) Euskara eta gazteak Lasarte-Orian (II). Lasarte-Oria: Lasarte-Oriako Udala.\nJauregi, P.; Huegun, A. eta Egizabal, D. (2004) “Kuadrillategi egitasmoa”, in: BAT Soziolinguistika Aldizkaria, 53. zenbakia, 103-111 orr.\nJauregi, P. eta Huegun, A. (2005) Sentitu. Donostia: Utruisque Vasconiae.\nJauregi, P. eta Suberbiola, P. (2009) “Hizkuntza aldaketa bikoteen harremanean: ikuspegi teorikoa eta ikerketaren ondorioak”, in: BAT Soziolinguistika Aldizkaria, 71. zenbakia, 177-191 orr.\nHaur eta gazteen hizkuntza-sozializazioa:\nGurasoengan eragitetik gurasoak eragile izatera\nLasarte-Orian jaioa 1973an.\n18 urterekin hezitzaile izateko bideari ekin nion. Aisialdiko begirale ikastaroa egin nuen eta geroztik Aisialdiko Zuzendari ikastaroa eta Animazio Soziokulturaleko ikastaroak egin nituen. Gizarte Hezitzaile ikasketak egitea izan zen hurrengo urratsa.\nIkasketekin batera lan ibilbideari ere ekin nion. Aisialdiko begirale eta zuzendari izan nintzen hainbat udalekuetan eta 21 urterekin Lasarte-Oriako Ttakun Kultur Elkarteko dinamizatzaile moduan hasi nintzen. 12 urte eman nituen dinamizatzaile lanetan.\nDenbora horretan hainbat aisialdi jardueren kudeaketaren ardura izan nuen, eta beti euskararen erabilera indartzea izan zen ardatz nagusiena.\n2007an, Hezitzaileek asko egin dezakete proiektuko lantalde-buru izan nintzen. Haurren eta gazteen euskararen erabilera sustatzerakoan hezitzaileek izan beharreko jarrera eta hezitzaileentzat hainbat tresna garatu genituen, eta Gipuzkoako Foru Aldundiarekin elkarlanean argitaratu genuen urte horretan.\nUrte horretan bertan euskara elkarteko dinamizazio lanak utzi eta bide berri bati ekin nion: ebete hizkuntza-zerbitzuak sortu nuen. ebeteren bidez haurren eta gazteen euskararen erabileran eragiteko tresnak eta baliabideak garatzea eta frogatzea bilatzen dut. Une horretan hasi ekin nion euskararen transmisioaren gaia garatzeari.\nEuskararen transmisioa dela eta irakasleekin eta gurasoekin hainbat lanetan aritzen naiz: hitzaldiak, ikastaroak, proiektuetan aholkulari moduan aritzea… Besteak beste, 4 guraso batzorderekin lanean ibili naiz, eta gutxienez 20 ikastetxetan abian dira irakasleek gurasoei begira prestatutako plangintzak. Gainera, urtero hainbat eta hainbat hitzaldi ematen ditut gurasoentzat hizkuntza transmisioaren inguruan.\nebete hizkuntza-zerbitzuen bidez, bestalde, hainbat jardunalditan parte hartu dut irakasle moduan eta hainbat argitalpenetan ere idatzi dut: Udaltop, Hik Hasiko Udako Jardunaldiak, EHUko Udako ikastaroak, Ikastolen aldizkaria, Entitateak euskalduntzeko metodologiaren garapena (Topagunea Euskara Elkarteen Federazioa), eta abar.\nAurrerantzean ere haurren eta gazteen euskararen erabileran eragiteko estrategiak eta tresnak garatzen, frogatzen eta hedatzen jarraitzeko asmoz jarraituko dut lanean.\n‹ EHU-ko Udako Ikastaroak 2014 - Euskararen transmisioaren bide berriak up EHU-ko Udako Ikastaroa 2012 - Euskararen erabileraren bilakaera, egoera eta norabidea datuen argitan ›


Itzuli, itzultzaile neuronala\nItzuli, itzultzaile automatikoa eskuragarri da Euskararen Erakunde Publikoaren webgunean; itzulpenak bere baitatik egiten ditu euskaratik frantsesera eta frantsesetik euskarara. Tresna hori Eusko Jaurlaritzak garatu du Vicomtech ikerketa aplikatua egiten duen zentroarekin; Euskararen erakunde publikoak proiektuan parte hartu du, Ipar Euskal Herriko testu elebidunak bilduz, tresna elikatzeko.\nBi batzorde Biarritzeko Herriko Etxean euskararen alde\nBadu orain hiru hamarkada Miarritzeko Hiria engaiatua dela euskararen biziberritzearen alde. Azken urteetan hizkuntza politika publiko bat martxan ezarri du, terrenoko eragileekin lankidetzan eta beste instituzioekin batera. Bide horretan segitzeko, Euskararen Gidaritza Batzordea eta Euskararen Herri Batzordea berrabiatuko dira aurten.\nZigor, Egu Iturria erakusketaren bisita euskaraz\nUda honetan, Biarritzeko Bellevue aretoan Zigor artistaren Egu Iturria erakusketa dago ikusgai. Uztailaren 30ean, euskaraz bisitatzen ahalko da artistarekin.\nIpar Euskal Herriko osasungoa euskalduntzeko elkartea sortu da\nOsasungoa euskalduntzeko elkartea jadanik existitzen zen Hego Euskal Herrian eta Ipar Euskal Herrian ere gisa horretako egitura bat sortu nahian, ekainaren 26an, biltzar nagusi bat antolatua zen Makean.\nEuskararen aldeko Tokiko Xartaz, euskararen alde urrats berriak\nEUSKAL KONFEDERAZIOA Itsasun, 2021eko uztailaren 15an, Euskal Konfederazioak prentsa aitzinekoan oroitarazi du martxoaren 25ean Euskal Konfederazioak eta Itsasuko zenbait hautetsik euskararen aldeko Tokiko Xartaren aurkezpena herriz herri abiatua zutela publikoki azaldu zutela.\nEusko Ikaskuntzak eta Biarritzeko Herriko Etxeak Ikerketa burtsak banatu dituzte\nEusko Ikaskuntza – Société d’Études Basques erakundeak, Biarritz Hiriarekin partaidetzan, urte guziz ikerkuntzarako laguntzak esleitzen ditu Euskal Herriari edota euskal kulturari (zentzu zabalean ulertua) buruzko lanak sustatzeko gisan, edozein arlokoak, giza zientzietatik zientzia zuzenetara.\nUztailak 27 | 16:30 | Baiona\nUztailak 27 | 19:30 | Baiona\nEuskara Herriko Etxeetan, urratsez urrats\nAdministrazioetan, luzaz euskara debekatua edo zokoratua izan bada ere, euskararen aldeko urratsak ematen ari dira azken denboretan. Ildo horretan aitzinatzeko, herritarren eskaera soziala gako garrantzitsua da.\nItsasu eta Hendaiako urratsak euskararen bidean\n2021 urteko lehen zati honetan, Itsasuko eta Hendaiako Herriko Etxeek euskararen aldeko bidean aitzinatzea erabaki dute, tresna ezberdinen bidez.\nEgoera Zibileko berritasunak\nEgoera zibila Herriko Etxeko zerbitzu publikoa da, zeinetan deklaratzen diren sortzeak, haurren aitortzak, ezkontzak eta heriotzak. Hilabete honetan, Miarritzeko Egoera Zibilean atzemanen dituzuen berritasunak aipatuko dizkizuegu: familia-liburu elebiduna eta izenak euskalduntzeko prozedura.\nKarrika izenak euskaratuz\nEuskal Hirigune Elkargoko itzulpen zerbitzuak Herriko Etxeekin batera lan egiten dute herrietako karrika eta bide izenak euskaratzeko eta zuzentzeko.\nEuskara teknikari postu berriak bi Herriko Etxeetan\nDonibane Lohizuneko eta Baionako Herriko Etxeetan euskara teknikari berriak xerkatzen dituzte.\nPortretakKepa Akixo, Zigor\nZigor: "Herri bat egin duen hizkuntza baten semea naiz"\nEstreinaldiaren eromena atzean utzirik, Biarritzeko Bellevue areto zoragarriaren atarian errezibitu gaitu Zigor artistak (Aretxabaleta, 1947). EGU ITURRIA erakusketaren obren artean, gure galderak erantzuteko tarte bat hartu du, bidaia poetiko baten erdian.\nMitoez harago, horien atzean diren istoriak interesatzen zaizkit\nAnuntxi Aranak (Luiaondo – 1947) denbora anitz pasa du errealitatearen eta sinesmenaren arteko mugaldea ikertzen. Euskal filologian eta antropologian diplomadun, sudurra ikerketetan sartua pasatzen du denbora asko. Ikertzeko, idazteko,bizitzeko, euskara du zorioneko iturri oparoa, menditik jaustean, botak kentzen dituen une gozagarriarekin batera.\nBizitza joko amaigabe bat da!\nFamilia euskaldun anitzetan gertu den bezala, euskara txikitan ikasi eta galdu ondoren, Fabien Mendiboure (Baiona 1981) nerabezaroan ohartu zen zerbait falta zitzaiola bere bidean eroso segitzeko. AEKrekin duela 15 urte hasitako maitasun ixtorioari esker, orain Gaia elkartean euskaraz ari da lanean, publiko guztiei jolasak proposatzen eta irrifarrak banatzen.\nEuskal-Ruandarra sentitzen naiz eta nere ibilbideaz harro naiz\nGidari-hizlari ogibidez, Haize Mouescak (1992, Kigali Ruanda) ezin hobeki ezagutzen ditu Euskal Herriko bazterrak, artelanak eta ohiturak. Baionako Aturri bazterretan, laguntzaile gisa ibili den migranteentzako aterpetxetik hurbil jarri digu hitzordua, kalaka alai eta goxo batentzat.\nIban: nire filosofia, jo aitzina\nSailkapenak ez ditu maite eta gauzak ziztu bizian egitea are guttiago. Iban Regnierentzat, nahia deno, guztia da egingarria eta Euskal Herria, mugarik gabeko mundu libre baten zati txikia da...


Desgaitasuna duten pertsonen enplegua lan-merkatu arruntean sustatzeko laguntzak - Eusko Jaurlaritza\nDesgaitasuna duten langileen laneratzea, integrazio pertsonala eta gizarteratzea lortzea. Eta eginkizun horren osagarri gisa, desgaitasuna duen langile bakoitzari bere baldintza fisiko, psikiko edo intelektualetara egokituriko lanpostua eskainiko zaio.\nLanpostu-egokitzeak egiteko eta oztopoak kentzeko laguntzak\nBanakoari eragiten dioten egokitzeak egiteko neurriak ezartzeagatiko dirulaguntzaren zenbatekoa 1.000 eurokoa izango da gehienez, desgaitasuna duen langile bakoitzeko. Dirulaguntzaren zenbatekoak ezin izango du gainditu diruz lagundutako egokitze-jarduketaren kostua.\nDesgaitasuna duten langileak kontratatzen edo bazkide gisa sartzen dituzten enpresak, kooperatibak edo lan-sozietateak.\nEnpresa edo Kooperatiba eskatzailea egokirik osatuta izan behar da\nEskatzailea pertsona fisiko bat bada, organo eskudunaren ziurtagiria, ekonomia-jardueren gaineko zergaren epigrafea adierazten duena\nAraudia EBAZPENA, 2021eko martxoaren 24koa, baliabide ekonomikoak bideratzekoa desgaitasunak dituzten pertsonen enplegua lan-merkatu arruntean sustatzeko laguntzak finantzatzeko 2021ean\nEskatzailea pertsona fisiko bat bada, organo eskudunaren ziurtagiria, ekonomia-jardueren gaineko zergaren epigrafea adierazten dueña\nDesgaitasuna duten pertsonen eta egokitzeen edo oztopo-kentzeen eraginpeko lanpostuen zerrendak.\nEgokitzeak edo oztopo-kentzeak azaltzen dituen memoria.\nEgokitzeak edo oztopo-kentzeak egiteko lanak ordaindu direla egiaztatzen duten fakturak.\nKontratatzeko laguntzen eskabideak aurkezteko epea kontratuaren hasieratik edo kontratua mugagabe bihurtu denetik zenbatzen hasita hilabetekoa\nDesgaitasuna duten pertsonak lan-merkatu arruntean kontratatzeko dirulaguntza-eskabidea (pdf , 1.03 MB)\nLanpostu-egokitzeak egiteko eta oztopoak kentzeko laguntzen eskabideak aurkezteko epea: diruz lagundutako jarduketa gauzatu den datatik aurrera hilabetekoa, ulertzen delarik data hori dela obraren fakturaren, erositako materialaren edo jarduketa gauzatzeko zerbitzu-ematearen data.\nLanpostuak egokitzeko eta oztopoak kentzeko dirulaguntza-eskabidea (pdf , 1006.06 KB)\nIFK kopia (Erakunde eskatzaileek betebeharrak betetzen dituztela automatikoki egiaztatuko du organo kudeatzaileak, behar beste aldiz, baldin eta, 39/2015 Legearen 28.2 artikuluan ezarritakoaren arabera, ez bada egiaztatzearen aurka agertu)\nJarduera profesionalen lehen ariketetako erretentzioetan txikiagotutako tipoaren aplikaziorako eskaera (pdf , 507.33 KB)\nEskagiria aurkeztu eta hurrengo 6 hilabete barruan. 168/2019 Dekretuaren 39.3 artikuluak zentzu positiboa administrazio-isiltasunari ematen dion arren, Euskal Autonomia Erkidegoko 2021. urteko Aurrekontu Orokorrak onartzen dituen otsailaren 11ko 1/2021 Legeak 9. apartatua berria sartu du Euskadiko Ogasun Nagusiaren Antolarauei buruzko Legearen testu bateginaren 51. artikuluan. Honen arabera, laguntzak edo dirulaguntzak emateko prozedura edozein dela ere, horretarako ezarritako gehieneko epea ebazpenik jakinarazi gabe igarotzeak interesdunak legitimatzen ditu dirulaguntza emateko eskaera administrazio-isiltasunez ezetsi dela ulertzeko.


Legunbe gailurra.:: www.navarricon.es\nLegunbe (1.128 m):\nAraba eta Nafarroa artean\nmendirizmendi.com | 08-06-2019\nIgoko dugun mendi honetan dago inguru hauetako Araba eta Nafarroaren arteko muga.\nOharra: Elkarteko egutegian Baio mendia egingo dela agertzen da, baina ibilbidea aldatu egin da.\nLegunbe mendiak ipar aldera, Araiako bailara aldera, amildegi izugarriak erakusten ditu eta hego aldera aldiz, magal leunak. Mendiak bi gailur ditu. Bien artean Legunbeko Haitzuloa izenarekin ezagutzen den zuloa aurkituko dugu. Iraia aldera irekitzen den leiho naturala da.\nIbilbidean Toberiaseko iturburua ezagutuko dugu. Bat batean lurretik sortzen den ur-emari erraldoia da eta Entziako sistema karstikoak jasotzen dituen urak kanporatzen ditu. Ur-emaria nahiko handia denez behera doan heinean ur-jauziak eta forma bitxiak eratzen ditu bere bidean. Benetan ikusgarria da, pena merezi du ezagutzeak.\nAndoin herritik pasatzen den errekaren eskuin aldetik doan pista hartu behar da. Zubi bat zeharkatu eta berehala hesi metaliko batekin egingo dugu topo. Hesia pasa ondoren ezkerreko bidea jarraitu. Berehala Toberiatik datorren errekarekin egingo dugu topo. Bere ertzetik gora egin behar da iturburura iritsi arte.\nIturria bisitatu ondoren beste aldera pasa eta zertxobait jaitsi behar da pista bat aurkitu arte. Pistari jarraituz gora egin behar da Andoin lepora iritsi arte. Lepoan pista utzi eta ezkerrera, gandor aldera, egin behar da. Mugarriei jarraituz gandorrari jarraitu behar zaio Legunbe gailurrera iristeko.\nJaitsiera igoera baino erosoagoa da. Gailurretik, jaitsiera leun batetik, Urbasako kanpina eramango gaituen pistara jaitsi behar da.\nEguna: Ekainak 30\nIrteera ordua: Goizeko 8:00tan\nLuzera: 13 km\nDenbora: 4 h.\nDesnibel metatuak: 550 m gorantz eta 300 m beherantz.\nZailtazuna: Zailtasun berezirik gabekoa.\nBeharreko materiala: Mendiko material arrunta.\nGR-11 5. etapa:\nEskasetik Karrikara Artikutzako trenbidetik\nDonostiatik Oriora Done Jakue eta GR-121 bidetik\nEtxalaretik Sunbillara Bertizeko Parke Naturalaren mugetan


Frantziak plastikoaren erabilera ezabatu nahi du, kristalezko ontzietara bueltatuz — Gaztezulo\nFrantziak plastikoaren erabilera ezabatu nahi du, kristalezko ontzietara bueltatuz\nFrantziak plastikoaren erabilera ezabatu nahi du, kristalezko ontzietara bueltatuz Gobernu Frantsesak aste honetan aurkeztu du ekonomia zirkularra bultzatzeko lege proiektua. https://www.gaztezulo.eus/albisteak/frantziak-plastikoaren-erabilera-ezabatu-nahi-du-kristalezko-ontzietara-bueltatuz https://www.gaztezulo.eus/albisteak/frantziak-plastikoaren-erabilera-ezabatu-nahi-du-kristalezko-ontzietara-bueltatuz/@@download/image/botellas-de-vidrio.jpg\nGobernu Frantsesak aste honetan aurkeztu du ekonomia zirkularra bultzatzeko lege proiektua.\nHelburua 2025. urterako plastikoaren %100 birziklatua izatea da. Horretarako erabilera bakarreko plastikoa debekatuko da. Horretaz gain, bueltatu daitezkeen kristalezko ontziak berriz ere merkaturatzea planteatu da. Mota honetako ontziak ez dira erabiltzen Frantzian 50. hamarkadatik.\nGuzti honez gain, proposamenak argitzen du produktu elektrikoek konpongarriak izan behar dutela, eta berdin tailer mekanikoetan konpontzen diren autoetako piezak ere. Gainera, denda fisiko eta banatzaileek itzultzen diren produktuen kargu egin beharko dute bezeroek uzten dituzten momentutik. Azkenik, kontsumitzaile berri bat aurkitu ez duten produktuen suntsiketa debekatuko da. Egun suntsitu egiten dira.


Bakoitzari berea. Noticias de Gipuzkoa\nEstitxu Elduaien Uranga, Azpeitiko Udaleko Ogasun Batzordeburua - 2016(e)ko otsailaren 19a, ostirala - 06:12etan eguneratua\nHasteko, diru hori, azpeitiarren dirua da izatez, inork ez digu ezer oparitu. Foru Aldundiak diru hori jasotzen du urtean zehar azpeitiarrei eta gipuzkoar guztiei kobratutako zergen bidez, eta urte amaieran, berez dagokionaren araberako kontuak likidatzen ditu. Alegia, urtea hasieran aurreikusi baino diru gehiago biltzen badu, udalei bueltatu egiten die eta gutxiago jaso badu, udalek ordaindu egin behar diote bueltan. Beraz, Diputazioak itzuli egiten digu gure dirua.\nBigarrenik, orain likidatu dena 2015eko zergaldia da, eta zergaldi hori Martin Garitanoren Foru Gobernuak ezarritako zerga politikaren araberakoa izan da. EAJk oposiziotik hainbatetan kritikatutako zerga politikaren emaitza dira 147.000 euroak, zerga politika eta kudeaketa eraginkor horrek ekarritako ordaina. Beraz, eta egungo Ogasun Diputatu Jabier Larrañagaren kudeatzeko gaitasuna zalantzan jarri gabe, emaitza honekin ezer gutxi du hark zerikusia. Onartu diezaiogun bakoitzari bere meritua, eta bestela galdetu bizkaitar edo arabarrei.\nEta horiek esanda, Aitor Gorrotxategik diru hori inbertitzeko egindako proposamenei esan, lehentasun asko dituztela azpeitiarrek, eta hain justu lehentasun horiek ezagutu eta asetzeko herritarrekin elkarlanean aritu garela eta ari garela udal gobernuko kideok;bai aurreko legegintzaldian eta baita oraingoan ere, 2016ko aurrekontuak barne. Guretzat lehentasuna pertsonek dute, herritarrek, eta haien beharrak asetzea da gure proiektu nagusia. Adinekoekin ari gara aztertzen beraientzako nolako parkeak edo ariketa fisikorako guneak egin, eta Soreasurekin berdin;ez dadila obsesio bihurtu, oraintxe abiatu baitugu herriko kultur taldeekin hausnarketa prozesua, gune hori nola garatu denon artean eztabaidatu eta erabakitzeko.\nBeraz, ez gaitezen aparretan ito. Norberak ondo egindako lana goraipatzea zilegi da, baina besteen merituarekin norbere burua airatzea ez. Aurreko legegintzaldiko kudeaketa onari esker izango ditugu 147.000 euro gehiago azpeitiarrok, eta kudeaketa on horri jarraiki, herriak eta azpeitiarrek behar dituzten proiektuak eta egitasmoak martxan jartzea da gure eginbeharra. Horretarako konpromisoa hartzen dugu, eta bide horretan indarrak batzeko eskatzen diogu Azpeitiko EAJri: Foru Aldundian duten fedea eta dituzten kontaktuak kontuan hartuta, une honetan haiek hala erabakita gure herrian ditugun korapiloak askatzen egin dezagun ahalegina, besteak beste Urolako autobusak Donostiako geltokira eta Amara gerturatzen, Urrestillarako bidegorriaren proiektua berreskuratzen eta Lasaoko bidegorri pasagunea egiten.


Bergamo (italieraz ˈbɛrɡamo ahoskatua; lombardieraz Bèrghem edo Bergum) Milandik 40 km iparraldera dagoen hiri italiarra da, Bergamoko Alpeen ondoan. Hiriak gutxi gorabehera 120.000 biztanle ditu. Bertan Orio al Serio aireportua dago.\nBergamo (italieraz ˈbɛrɡamo ahoskatua; lombardieraz Bèrghem edo Bergum) Milandik 40 km iparraldera dagoen hiri italiarra da, Bergamoko Alpeen ondoan. Hiriak gutxi gorabehera 120.000 biztanle ditu. Bertan Orio al Serio aireportua dago. (eu)


Bizkartzainek Rubalcabaren eta Aresen mespretxua salatu dute\nErakundeengandik jaso dugun etengabeko mespretxuak gure duintasuna eta eskubideak babesteko ekintzak egiteko aukera aztertzera eraman gaitu, Nafarroako eta EAEko eskoltek salatu dutenez.\nEAEko eta Nafarroako bizkartzainek salatu dute Herrizaingo Sailak eta Barne Ministerioak mespretxatu egin dituztela, eta ondorioz, gure duintasuna eta eskubideak babesteko ekintzak egiteko aukera aztertzen ari direla.\nEAEko eta Nafarroako bizkartzainen elkarteak agiri batean azaldu duenez, terrorismoa bukatu egin behar da erabateko askatasuna gure herrietara eta hirietara iristeko. Hori dela eta, bizkartzainok, nahiz eta babesten ditugun erakundeen etengabeko erasoen biktima izan, gure postuetan jarraituko dugu, gaineratu dute.\nArgi adierazi nahi izan dute bizkartzainek ez dutela lehentasunezko tratua jaso nahi, baina egungo egoerak kolektiboaren etorkizuna argitzea eskatzen duela uste dute. Izan ere, oso zaila omen da haien egoera, herrietan eta hirietan erradikalek identifikatuta daudelako, eta ez dutelako gure inguruko lanpostuak lortzeko aukerarik.\nHori horrela, Herrizaingo Sailak eta Barne Ministerioak tratu txarra ematen dietela salatu dute. Erakundeen mespretxuak eta desinformazioak lehen aldiz gure duintasuna eta eskubideak babesteko ekintzak egiteko aukera aztertzera eraman gaitu, ohartarazi dute.\nInformazio gehiago:Eitb: Bizkartzainek Rubalcabaren eta Aresen mespretxua salatu dute


Gobernu berria osatu arte, Moncloak indarrean izango du 155. artikulua | Mundua | Berria\nGobernu berria osatu arte, Moncloak indarrean izango du 155. artikulua\nGeneralitatearen ardura bere esku izango du Espainiako Gobernuak Katalunian legebiltzar berria osatzen denean ere.\nRajoy, Moncloan, artxiboko irudi batean. / JuanJo Martín/Efe\nEspainiako Gobernuak Generalitatearen eskumen guztiak bere gain izango ditu gaurko bozen ostean ere. Legebiltzarrak presidente berria aukeratu eta hark gobernua osatu arte ez du gidaritza utziko Moncloak.\nHorretarako, gaurko aulki banaketa jakin, batuketa posibleak ikusi eta akordioak egin beharko dituzte alderdiek. Legebiltzarrak aukeratuko du lehendakari berria, eta haren esku geldituko da gero gobernua osatzea.\nEspainiako Ministroen Kontseiluak halaxe egitea erabaki zuen Espainiako Konstituzioaren 155. artikulua aplikatzea erabaki zuenean. Gobernu berria osatu arte, Espainiako Gobernuko ministroen esku egongo dira Generalitateko Kontseilaritzak, eta Mossoak Barne Ministerioaren agintepean. Ardurak Kontseilari berrien esku utziko dituzte, Generalitate berria osatutakoan.\nInork ez badu lortzen gehiengoa osatzeko lain babes, Mariano Rajoy Espainiako gobernuburuaren esku geldituko litzateke berriz ere hauteskundeetara deitzeko ardura. Nolanahi ere, Efe berri agentziari Moncloako iturriek esan dietenez, beren asmoa litzateke "ahal bezain azkarren" Generalitateari itzultzea ardura.\nBihar aztertuko ditu hauteskundeetako emaitzan Espainiako Gobernuak, Ministroen Kontseiluan.


Pilulak Germitox erosi Tenerifen\nPilulak Germitox Tenerifen\nNola erosi Germitox Tenerifen tabletak\nGermitox tableta eraginkorrenek parasitoak kentzeko% 100eko bermea ematen dute tratamendu ikastaro bakarrean. Germitox Tenerifen gure webgune ofizialean soilik erosi dezakezu. Horretarako, zure izena eta telefono zenbakia bete behar dituzu eskaera-orrian guneko eremuetan. Horren ondoren, kudeatzailerik hurbilenean zurekin harremanetan jarriko da aholkuak emateko eta entrega azkarra antolatzeko.\nOrain tabletak salgai daude 39€ preziorik onenean, % 50eko deskontua dute! Produktua ongi jasotzea onuragarria izan dadin, bizkortu eskaera egitera. Entregatzearen kostua bizilekuaren araberakoa da, eta paketearen ordainketa mezularitzara bidalitako diruaren bidez edo posta bidez egiten da.\nNola erosi Tenerifen Germitox\nEgin eskaera Germitox Tenerifen-erako\nEspainia eta, batez ere, Tenerife gure entrega eremuko zati dira. Beraz, Tenerifen bizi bazara, Germitox erosteak ez dizu zailtasunik sortuko. Espainian helminth pilulak erosteko modu bakarra webgune ofizialean eskatzea da. Utzi eskaera eskaera orrian eta gure kudeatzaileak laster deituko dizu. Pakete bat bidaltzearen prezioa hiriarekiko distantziaren araberakoa dela argitzen dugu eta eskaeraren ordainketa posta bulegoan egiten da. Parasitoen tabletetan Germitox Orain soilik% 50eko beherapena eros dezakezu. Bizkortu droga benetako prezioan erostera eta tratamendu erosoa eskaini eta parasitoak, batez ere helmintoak, kentzeko. Eskatu gorputza zizarearen aurka tratatzeko erremedioa 39€ truke eta egiaztatu paketea posta bulegoan eta orduan ordaindu Tenerifen krema.\nGermitox Malagan Germitox Bilbon\nBuruzko iritziak Germitox Tenerifen\nCitra, 33 Urte, Tenerife\nAzken hilabeteetan, 10 kg oso nabarmen galdu ditut. Horrek nire osasunarekin zerbait gaizki zegoela pentsatu zidan. Medikuari bisita egin eta probak egin ondoren, nire gorputzean helmintoak aurkitu zirela jakin nuen. Medikuak Germitox lortzeko aholkatu zidan. Pilula hauei esker, hilabeteko epean normala nintzen, eta proben emaitzak onak izan ziren.\nEskatzeko Germitox Tenerifen % 50 bakoitza


22:58, 28 iraila 2010ko berrikusketa\n10:58, 3 uztaila 2010ko berrikusketa (aldatu)\nt (robota Aldatua: vi:Cacbon mônôxít)\n22:58, 28 iraila 2010ko berrikusketa (aldatu) (desegin)\n== Kutsadura atmosferikoa ==\nGiza jarduerak 300×106 CO tona inguru ekoizten ditu urtero. Iturri naturaletatik (inguru forestaletan gertaturiko suteen ondorioz) 3.000×106 tona inguru sortzen dira.▼\n▲Giza jarduerak 300×106 CO tona inguru ekoizten ditu urtero. Iturri naturaletatik (ingurubaso forestaletaninguruetan gertaturiko suteen[[su]]teen ondorioz) 3.000×106 tona inguru sortzen dira.\nIngurugiroko gas erreaktiboen kontzentrazioa denboran zehar era konstante batean mantendu dela esan daiteke, honek, iturri eta isurbideak orekan mantendu direla esan nahi duelarik. Baina gizakiak sorturiko kutsatzaieletariko kantitate batzuk isurbideek bereganatu ezin ditzaketen modukoak dira, honek maila regional edota unibertsalean efektu kaltegarriak sortzen dituelarik.▼\nGizakiari gehien eragiten dion troposferaren partea behekaldekoa da eta bertako aire lehorraren (ur lurrunik ez duena) CO portzentajea % 0.1-ekoa da eta bere bizitza denbora 0.2−0.3 urte ingurukoa da, CO2-arena baino askoz txikiagoa dena, honek 20 urte ingurukoa baitu.▼\n▲Ingurugiroko gasGas erreaktiboen kontzentrazioa denboran zehar era konstante batean mantendu dela esan daiteke, honek, iturri eta isurbideak orekan mantendu direla esan nahi duelarik. Baina gizakiak sorturiko kutsatzaieletarikokutsatzaileetariko kantitate batzuk isurbideek bereganatu ezin ditzaketen modukoak dira, honek eskualde-maila regional edota unibertsalean efektu kaltegarriak sortzen dituelarik.\nArnasten dugun CO-aren iturri antropogenikorik garrantzitsuenetarikoa gasolinazko autoen ihes tutuetatik irtetzen dena da, diesel autoek funtzionamendu egokia dutenean isurtzen duten kantitatea minimoa baita aurrekoarenarekin alderatuz.▼\n▲Gizakiari gehien eragiten dion troposferaren[[troposfera]]ren parteageruza behekaldekoabehealdekoa da: eta bertakoBertako aire lehorraren (ur lurrunik ez duena) CO portzentajea % 0.,1-ekoa da eta bere bizitza denbora 0.2−0.3 urte ingurukoa da, CO2-arena baino askoz txikiagoa dena, honek 20 urte ingurukoa baitu.\n▲Arnasten dugun CO-aren iturri antropogenikorik garrantzitsuenetarikoa gasolinazko[[gasolina]] autoen ihes -tutuetatik irtetzenirteten dena da, [[diesel]] autoek funtzionamendu egokia dutenean isurtzen duten kantitatea minimoa baita aurrekoarenarekin alderatuz.\n|Auto baten isurketa gaseosoen batez bestekoa||Gasolina motoreamotorra||Diesel motoreamotorra\n|Karbono monoxidoa||60 gr ibilitako Km-ko||0.69 - 2.57gr ibilitako Km-ko\nEra lokal batean CO kontzentrazio maila altuakhandiak eman daitezke planta industrialen[[industria]]n, petroleo[[petrolio]] birfindegienfindegien, burdin fundizioenburdinolen, altzairu lantegienfabriken eta hondakinen erraustegienhondakin-[[erraustegi]]en inguruan.\nHiri barrukobarneko guneetako CO-aren kontzentrazioa ordea, bertako trafiko dentsitatearen eta baldintza atmosferiokoenatmosferikoen menpe daude gehien bat. Kutsadura mailak emisio iturrietatik urrundu ahala era nabarmenean murrizten diren arren, lurrazpiko aparkaleku, errepide estu eta kongestionatu eta tunelen moduko espazio itxietan 53 ppm (60 g/m3) mailatik gorako neurketak aurkitu dira.


MusikHerria Herri Disketxea > taldeak > arkada > diska > Bortitzari-Bortizki\nArkada Bara�ainBara�aingo punk-rock aldarrikatzailea.biografiakontaktua\tBortitzari Bortizki (2007) Bortitzari Bortizki \nhanditu Arkada taldearen lehenengo maketa, 2007 urtearen bukaeran kaleratua. Maketa 2006ko uztailean grabatua izan zen Iru�eko Donibane auzoko K estudioetan Alberto Porres teknikariaren eskutik eta Kurro (Zartako), EgOi! (Tifus) eta Urraren kolaborazioekin.\nBortitzari bortizki Volkar y kemar Pikoletos Atxilotuak askatu Eguzkia atera da Patada y padentro Herrisuma gorria No desaparece Etxeko punk ETTs Arkada oharra: Abestiak OGG formatu librean daude. Abestiak deskargatzeko, eskuineko botoiaz sakatu eta gorde. OGGak entzuteko, VLC Player programa librea aholkatzen dizuegu; OGG artxiboak bestelako formatuetara bihurtzeko, berriz, Free Converter delakoa.


Tadas Sedekerskis, baskonista 2024ra arte - Saski Baskonia\nTadas Sedekerskisek Saski Baskoniaren elastikoa defendatzen jarraituko du 2024ra arte. Dusko Ivanovicen konfiantzarik handieneko jokalarietako batek bere konpromisoa berritu du, Gasteizko taldearekin zuen kontratua beste bi denboraldiz luzatuz, 2023-24 denboraldia amaitu arte.\nJokalari lituaniarrak 2013-14 denboraldian hasi zuen harremana sendotu du, klubeko beheko mailetara iritsi zenean. 23 urterekin, Sedekerskis funtsezko pieza izan da azken denboraldian Ivanovicen aginduetara, Montenegroko entrenatzailearen konfiantza egunez egun irabaziz.\nUrte horretan, talentu baskonista gazteak batez beste 9.6 kreditu lortu ditu 18 minututan Endesa Ligako azken denboraldian. Europako txapelketa nagusian 3.5 puntu eta 2.9 errebote lortu ditu kantxan eman dituen 16 minutuetan, Ax Armani Milanen aurkako partidarik onena sinatuz, 18 puntuko balorazioarekin.\nOrain arte, 132 partidatan jantzi du Tadasek Gasteizko klubaren kamiseta, eta kopuru horrek gora egiten jarraituko du datozen urteetan ere, Saski Baskoniaren eskutik.


Hori da, Jauna, agindu zidatena, hori egin nuen. Haiek agintzen dutena Berorrek aginduko balu bezala ulertzen dut nik. Eta hori bera esan zidaten, elizatik Txakurrene esaten dioten lekura eraman behar nuela. Baina Berorrek ez du, beharbada, izen hori ezagutuko, Txakurrene, izen berria da. Aitak esaten du Garre esaten ziotela leku horri lehen, edo Agarre. Aldapa igo eta errepide ondoan dagoenari esaten diote orain Txakurrene, txakur batzuk agertu zirelako han, hilda noski, aita umea zela. Hiru txakur handi hilda, bi tiroz eta bestea labanaz, sei txakurkume itota. Guztira bederatzi txakur, baina inork ez zituen ezagutzen, ez ziren hemengoak.\nEsan zidaten elizatik Txakurreneraino eraman behar nuela, errepide ondoraino, han hartuko zuela baten batek, auto batek, kamioi batek beharbada, esan zuten auto normal batean ezin izango zutela sartu. Bazekiten orgarekin egunak behar direla haraino, hori bazekiten, badakite nolako bideak diren, biderik ere ez batzuetan, Berorrek ere badaki. Berdin zien, gauza zen haraino eramatea, lehen errepide zatiraino, kamioia sartzeko moduko lehen errepide zatiraino, aldapa igo eta apur bat harago.\nGazta oso bat eman zidaten, ogirik ez, ura, botila bi, manta bat ere bai gauerako. Esan zidaten ez nuela manta itzuli behar, gordetzeko niretzat gero. Hiru zulo zituen, alde batean bi, handiak, beste bat kontrako bazterrean, handiagoa. Zikin zegoela iruditu zitzaidan, usain ona zuen. Iluntzean irten nintzen, uste dut hori ere badakiela Berorrek.\nHasierako zatia ez zen horren txarra ere, bideak esan nahi dut, elizakoak eta eliza ingurukoak, baina ez nuen ondo egin. Orga zuzen eraman nahi nuen, baina ezin zen, ezinezkoa, labaindu egiten zelako armairua. Apur bat okertu behar nuen, alde batera edo bestera, orgaren angelu batek eusteko armairuari. Baina, guztiarekin ere, orga haren halako bi behar ziren armairu hori behar den moduan eramateko, oso txikia orga, estuegia. Hori askozaz geroago ulertu nuen, orga okertu behar nuela, hurrengo egunean, goizean. Elizatik atera nintzenean, zuzen eraman nahi nuen, eta jausteko puntuan egoten zen armairua. Nahi baino gehiagotan gelditu behar izaten nuen armairua orekatzeko. Iluntzea zen ordurako, ez nuen ondo ikusten, horregatik ibili nintzen horren astiro, bideak hain txarrak izan ez arren.\nArmairua ezin nuen behin ere jausten utzi, hori zen kontua, egurra zelako gehiena, egur zaharra, ateak, giltzaz itxita guztiak, baina beira zati batzuk ere bazituen goiko partean. Hauts eginda geratuko ziren beirak lurrera jausita, hori iruditzen zitzaidan inportanteena orduan, beira zati haiek ez apurtzea, armairuari eustea errepidera heldu arte. Armairua mugitzen nuenetan, hala ere, iruditzen zitzaidan normala baino pisu handiagoa zuela, barruan zerbait balu bezala. Uste dut hutsik zegoela esan zidatela, Berorrek ere jakingo du hori.\nHamabiak arte ez nintzen gelditu, sinistu, Jauna, egun luzea izan nuen arren orga hartu arte. Elizako lan guztiak eginda nituen, haien etxekoak ere bai, goizeko seietatik... Baina orga hartu nuenetik eta hamabiak arte ez nintzen gelditu. Eskuak minduta, gerria, zapatak ere kendu behar izan nituen, ez dira nire neurrikoak. Haiek esaten dute lehenago gelditu nintzela... Ez da egia, sinistu, Jauna... Hamabiak hogei gutxiagotan beharbada, ez askoz lehenago, Berorrek haiek baino hobeto ulertuko du.\nGelditu eta lehenengo gauza horixe, Jauna, orga gainetik kendu nuen armairua. Horri begira beti ni, ez nuen nahi gauez lurrera jausi eta beirak hauts eginda geratzea. Hori zen inportanteena niretzat orduan, lan bikoitza izan arren, atzera altxatu beharko nuelako biharamunean, gerria neukan moduan, eskuak, kilo haiek guztiak, zirudiena baino askoz pisuagoa.\nZuhaitz zabal baten ondoan etzan nuen armairua, tartean ni. Uste nuen zuhaitzaren eta armairuaren artean haizea kenduko zidatela, baina erdia ere ez zidaten kendu. Mantak ere ez zuen asko balio, ez kanpoan lo egiteko. Haizeak orga mugitzen zuen, ez zegoelako oso orekatuta ere; kolpeak joarazten zizkion harrixka batzuen kontra. Horrek eta hotzak erabili ninduten lo behar den moduan ez egiteko. Gaztak ere kalte egin zidan, ez gehiegi ere, bai tripetara begira jartzeko moduan. Botagura izan nuen lokartu arte.\nGogortuta altxatu nintzen, hori sinistu behar dit Berorrek, gerria batez ere, tripak ondo. Sukarra ere banuela pentsatu nuen momentu batean. Bezperan baino askozaz nekezagoa egin zitzaidan armairuarena: gerria ere zuzen ipintzeko mina, eskuetan zauri txikiak, bost ere bai, ilunetan ikusi ez nituenak. Armairua zuzen ipini nuen berriro orga gainean, konturatu gabe oraindik apur bat okertu behar zela. Labaindu egiten zen askotan noski.\nIa eguerdira arte egin nuen sukartuta bezala. Gazta zati bat jan nuen hamaiketan, ez zidan kalterik egin, ez nuen urik edan. Angelusa esateko gelditu nintzen. Gelditu egin behar da angelusa esateko, Berorrek daki hori inork baino hobeto. Orduan konturatu nintzen orga apur bat okertu behar zela, ez minutu bat lehenago, ez geroago: angelusa esaten ari nintzen bitartean... Irudia etorri zitzaidan, otoitz-esaldiak, orgaren irudia, armairuarena... Sinplea zen, erraza, sukar sentsazioa ere joaten ari zen, angelusean hori guztia.\nArmairua askozaz hobeto horrela: oso gutxi mugitzen zen, ez zen labaintzen, eta mugitzen zenetan ere, apurka, milimetroak ia. Oso lantzean behin zuzendu behar nuen, arinago ere joan ahal nintzen. Armairua ezin zen jausi beraz, arinago ari nintzen, baina askozaz lan handiagoa zen niretzat. Berehala ulertuko du Berorrek: okertuta joan behar nuen, erdi makurtuta, beso bat bestea baino askoz beherago. Armairuaren pisua gehiago sentitzen da horrela, eta iruditzen zitzaidan gero eta pisu handiagoa zeukala, hutsik behar zuen arren. Haizea ere izan zitekeela pentsatu nuen. Lehenengo minututik nituen minduta muskuluak, sorbaldan, lepoan, egun osoa mina kendu gabe. Eskuak ere txarto, zauriak, oinak.\nBideak ere txarragoak ziren, lehen ere esan diot, ezagutuko ditu Berorrek, nola ez ditu ezagutuko. Harri txikiekin ere gelditzen zen orga trangatuta... Gurpilak ere ez zeuden finegi, zaharrak... Orga askatu gabe egin behar nuen buelta harriak zeudenetan, makurtu, harriak kendu. Sustraiak ziren txarragoak, ezin kendu, harri batzuk ere ez. Zuloak ere asko dira bide haietan, berrogei metro atzera egin behar nuen batzuetan, lokatza, putzuak.\nEta hori zen bidea, Jauna. Orgarik gabe doanarentzat normala, ez die erreparatuko, beharbada, harriei, sustraiei, zuloei, putzuei bai agian, lokatzari, baina erraz pasatzen dira orgarik gabe, armairurik gabe, hainbeste kilo. Sinisten hasi nintzen zerbait zeukala armairuak barruan.\nHirugarren gazta zatia hartu eta berehala hasi nintzen berriro larritzen: laster etzan beharko nuen lotarako, beste gau bat, haize harekin, hotza, zurrun muskulu guztiak berriro, hainbat orduz goizean gogo txarrez, benetan gaixotuta beharbada bigarren gauarekin. Horri guztiari begira nengoen ilundu aurretik ere, Berorrek sinistuko dit, baina hamarrak arte ez nintzen eseri, ondo ilunduta, zulo hartan. Zortea ere izan zela pentsatu dut, Probidentzia beharbada, Berorrek jakingo du horretaz nik baino gehiago, baina kontua da haizerik ez zela sartzen zulora, izpirik ere ez.\nOndo egin nuen lo, ez nuen pentsatuko, hezea izan arren zuloa, eguzkiak ere gutxi joko zuen han. Hostoak jarri nituen, lehorrak gehienak, ihartuak. Hamaikak arte egon nintzen hostoak batzen, heze zeuden asko. Mantak ere uste baino bero handiagoa eman zidan. Bost ordu eta erdi egin nuen lo guztiarekin ere, baina ondo esnatu nintzen. Gorputzaldi arraroa goizean, ez bezperakoa bezain luzea.\nEguraldi hobea ekarri zuen goizean, Berorrek ere gogoratuko du, haizea ere gutxiago. Egun horretan ikasi nuen harri txikietan behintzat trangatuta ez gelditzen. Orgaren besoei kolpea jotzen nien beherantz, kolpe sikua, eta harrien gainetik egiten zuten gurpilek, sustraien gainetik ere bai. Gero eta harri handiagoak pasatzen ikasi nuen, zulo batzuk, askozaz arinago joan nintekeen, guztiz minduta egon arren, giharrak, eskuak ere ilunago egunean-egunean. Gazta zati bi jan nituen goizean.\nEguerdian heldu nintzen Ordonako pasabidera. Ez nuen handik joan behar Txakurrenera heltzeko, errazago egingo nuen Isuriatik, badakit, baina Ordonatik nahi nuen. Askotan ibili naiz handik, aitarekin batez ere... Berriro ikusi nahi nuen... Iruditu zitzaidan, gainera, harri gutxiago egongo zela.\nUrteak ziren hara joan nintzen azkenekotik, baina ez nuen usain hori gogoratzen. Ordonara heldu eta berehala usaindu nuen, eguzkiak gogorren jotzen zuenean. Usain leuna hasieran, gero eta sarkorragoa gero, desatsegina, Txakurrenera heldu arte usaindu nuena, haizea zebilen arren, ez bezperan bezain gogor.\nGazta zatia ere desgogara jan nuen usain harekin, ez zidan kalterik egin. Ura ere asko edan nahi izan nuen, baina iruditu zitzaidan usain haren zaporea hartzen zuela, eta azken tragoa ahotik bota behar izan nuen bazter batera. Belartza batean eseri, arnasa apurka-apurka hartzen hasi eta usainera ohitzeko ahalegina egin nuen. Kalkulatu nuen, ordura arte bezala ibilita, iluntzerako helduko nintzela Txakurrenera, gauerako beharbada. Uste baino hobeto ibili nintzen ordura arte beraz, astia neukan. Begiak itxi nituen belar gainean, eguzkitan, epeletan. Ordu erdi egin nuen lo, ez askoz gehiago, ordubete beharbada, sinistu, Jauna, ez gehiago.\nEsnatu nintzenean, askozaz okerragoa zen usaina. Iruditzen zitzaidan ahotik sartzen zitzaidala eta hatsean inkatu, usain hori zuela nire hatsak. Listua ere, lo ondokoa, normalean baino lodiagoa, zapore horrekin sentitu nuen. Hiru-lau aldiz egin nuen tu belarretan.\nInoizko arinen ipini nuen armairua orga gainean; kontua zen pasabidetik berehala irtetea... Uste nuen, benetan sinistu nuen orduan, usainak behar bezala pentsatzen uzten zidanean, Ordonakoa bertakoa zela usain hori, berezkoa, paduretakoa, urrun zeuden arren, errekakoa beharbada. Pentsatu nuen pasabidetik irten eta gero ez nuela berriro usainduko, ez zela egongo, baina Arrizera heldu nintzenean ere, Ordonatik urrun, askozaz altuago, han zegoen usaina, leunago beharbada, baina usain bera, edo oso antzekoa. Haizea ere bizitu zen Arrizen.\nIluntzen ari zuen, laster nintzen Txakurrenen, Txakurrenera igotzeko aldapan behintzat. Gutxi ikusten zen, lainotuta. Imajinatzen dut ez zuela euririk bota haizea zebilelako, Berorrek ere badaki nola izaten den hori. Gurpilak ia ez ziren harriekin trabatuta gelditzen, belarretatik joatea erabaki nuelako, bide ondotik baina belarretatik: harri gutxiago zegoela konturatu nintzen. Nahiko arin egin nuen, gauerdirako edo goizeko ordu baterako helduko nintzela kalkulatu nuen.\nEta hala izan zen, Jauna, gauerdia baino apur bat lehenago heldu nintzen Txakurrenerako aldapara, beheko partera. Baina igotzen hasi baino hogei metro lehenago zerbaiten kontra jo zuen orgak, gurpilek. Kolpea eman nien orgako besoei, sikua, betiko modukoa, baina harri handia behar zuen, sustraia. Ez zuten gurpilek pasatzen, ez nuen ezer ikusten.\nArmairua jaitsi nuen, lurrean etzan, ez nuen sorpresarik nahi, hain gutxi falta zenean. Orgaren aurreko partera joan nintzen, makurtu. Gizon bat zen, Jauna, etzanda. Haren buruaren kontra jo zuen orgak, horregatik ez zuen pasatzen. Lotan zegoela pentsatu nuen, Jauna, ulertuko du Berorrek, jarrera ere lo egitekoa zuen, apur bat ahuspez, apur bat alboz. Baina arraroa, Jauna, kolpe bi jo zizkion orgak, buruan biak, eta ez zen esnatu.\nNeuk hil nuela pentsatu nuen momentu batean ere. Sorbalda mugitu nion, gero eta indar handiagoz, harik eta ahoz gora jarri nuen arte. Oso ondo ikusten zitzaion aurpegia, zuri-zuria, odola paparretik behera. Zulo bat, eztarrian hasi eta bularreraino zabaldua... Ez nion gehiegi begiratu.\nPentsatu nuen momentu horretan ezin nuela haren alde ezer egin, biharamunean itzuliko nintzela, orgarik gabe, orga Txakurrenen utzi eta gero, abadearekin, medikuarekin. Armairua zamatu nuen berriro beraz, aurrera jarraitu, baina berehala trabatu ziren gurpilak berriz, bost metrora, sei metrora. Beste gizon bi lurrean, beste gorpu bi, emakumezko bat metro eta erdi aurrerago, biluzik, odolez. Haizea boladaka, hiru gorpuak ikusi nituenean oso bizi.\nHiru hildakoak kontu handiz inguratu eta aurrera egin nuen, nola ez nuen egingo, zer egin behar nuen... Baina aldapa igotzen hasi nintzenerako, ikusi nuen ez zirela lehenengo hiru haiek bakarrik, hilotzak bata bestearen atzean zeudela, emakumezkoak, gizonezkoak, agureak, umeak ere ikusi nituen, ez asko. Usaina Ordonakoa baino gogorragoa... Zapia haginen artean erabili nuen, baina ez dakit ezertarako balio izan zidan.\nEzin nituen gorpu guztiak saihestu, ulertuko du Berorrek, aldaparen lehenengo hamar metroen ondoren dena zelako hildakoa, bata bestearen gainean, belarra ere ez zen ikusten. Esango nuke leku batzuetan bi-hiru gorpu ilara zegoela goikoaren azpitik.\nOrga behartu nuen orduan, gizonezko baten gorpu gainera igo nuen, indarrez. Hildako batetik bestera pasatzen hasi nintzen gurpilak gero, ez zegoen beste modurik, Jauna. Oso trakets hasieran, asko kostata, gora eta behera, hildakoen gorpuzkeren arabera, umeak zirenean oso behera adibidez.\nNeuk ere zapaldu behar izan nituen gorpuak, noski, ulertuko du Berorrek, ez zegoen beste modurik, ezin nuen pentsatu. Eta orgaren azpian zaratak entzuten hasi ziren, kraskak, hezurrak apurtzen ariko balira bezala, kartilagoak. Kexuren bat ere entzun uste izan nuen, pertsonaren batek eginikoa esan nahi dut, ahoarekin esan nahi dut. Ez nintzen gelditu, ezin nuen, hori ere ulertuko du Berorrek, armairuari begira nengoen ni, orgari begira, usain harekin asko pentsatzeko modurik ere ez.\nBaina momentu batean ezin izan nuen gehiago, Jauna, Berorrek ulertzen ez badu, ez du inork ulertuko. Errepidetik hurbil nengoen, hori iruditu zitzaidan, eta pentsatu nuen nahikoa egin nuela. Han utzi nuen armairua, gorpu batzuen gainean. Korrika hasi nintzen gero, hiru-lau aldiz jausi nintzen hildakoen gainera, odolez zikindu. Agure baten aurpegiaren kontra ere jo nuen ahoaz. Hezur gogorrak zituela iruditu zitzaidan, zauria egin nuen ezpainetan.\nLurra berriro zapaldu nuenean, belarra, bazter batean makurtu nintzen botaka egiteko. Ez nuen ezer bota. Kilometroak egin nituen gero, etxe batean hartu ninduten.\nBerorrek esaten du han dagoela armairua oraindik, ez duela kamioiak hartu. Haiek esaten zuten errepidetik oso urrun utzi nuela, baina ezin da izan, Jauna. Errepidetik hurbil nengoen, hurbil egon behar nuen, sinistu Berorrek behintzat. Agindu zidatena, hori egin nuen. Ezin naute horregatik zigortu, ezta, Jauna? Azalduko die Berorrek, ezta?


17:49, 11 abuztua 2020ko berrikusketa\n17:48, 11 abuztua 2020ko berrikusketa (aldatu)\n17:49, 11 abuztua 2020ko berrikusketa (aldatu) (desegin)\nVincenzo Bellini opera konpositorea Catanian jaio zen eta bere jaioterrian museo bat dago. ''Vincenzo Bellini Massimo Antzokiak'', 1890ean inauguratua, konpositorearen izena darama. Operaren antzokiak askotariko operak aurkezten ditu denboraldi batean, abendutik maiatzera, eta horietako asko Belliniren lanak dira.\n[[File:Catania BW 2012-10-06 11-11-06.jpg|thumb|right|250px|Massimo Bellini Antzokia]]▼\nHiriko zaindaria Santa Ageda da, urtero otsailaren 5ean ospatzen den Santa Ageda jaialdiarekin.\nHirian ''Cataniako Jazzaldia''<ref>[https://www.traghettiper-sicilia.it/en/tp-magazine/catania-jazz-festival-2017/ Cataniako Jazzaldia]</ref> ospatzen da, neguko hainbat hilabete iraun ohi duena, hainbat lekutan kontzertuak emanez. 1980ko hamarkadaren amaieran eta 1990eko hamarkadan, Cataniak musika-eszena herrikoi paregabea eta bikaina zuen. Indie pop eta indie rock taldeak, tokiko irrati estazioak eta musika disketxe independenteak sortu ziren. Ondorioz, urte horietan hiriak bizi aro kultural bat izan zuen. Kultur ingurune horretatik Carmen Consoli eta Mario Venuti artistak eta Uzeda bezalako nazioarteko izen handiko [[indie rock]] taldeak sortu ziren.\n▲[[File:Catania BW 2012-10-06 11-11-06.jpg|thumb|right|250px|Massimo Bellini Antzokia]]


Musika eta dantza ez dira faltako Malabo herriaren aldeko gazte jaialdian — Gaztezulo\nMusika eta dantza ez dira faltako Malabo herriaren aldeko gazte jaialdian\nMusika eta dantza ez dira faltako Malabo herriaren aldeko gazte jaialdian https://www.gaztezulo.eus/albisteak/musika-eta-dantza-ez-dira-faltako-malabo-herriaren-aldeko-gazte-jaialdian https://www.gaztezulo.eus/albisteak/musika-eta-dantza-ez-dira-faltako-malabo-herriaren-aldeko-gazte-jaialdian/@@download/image/malabo_kartela_1358325503.jpg\nEkuatore Gineako Malabo herriarekin elkarlanean, hainbat ekintza antolatu ditu Donostiako Aiete auzoko kultur etxeak, eta horietako bat hilaren 26an —larunbata— egingo duen gazte jaialdia da. Bertako gazteek atsegin dituzten funky, hip-hop, reggae eta rap doinuak ez dira faltako ekitaldian, ezta dantza saiorik ere.\nEkuatore Ginea eta oro har Afrikar kontinentea hurbilagotik ezagutzeko asmoz, haur, gazte eta helduentzako jarduerak antolatu dituzte Aieteko kultur etxean. Besteren artean, Malaboko eskolentzako material bilketa, haurrentzako film proiekzioak, tailerrak, joko kooperatiboak eta janari dastaketak egin dituzte eta egingo dituzten datozen egunotan.\nHorien artean nabarmentzekoa izango da urtarrilaren 16an, larunbata, egingo duten Malabo Gazte Jaialdia. Bertara hurbilduko dira Ekuatore Gineako Karlos eta Sergio Ngema dantzari eta abeslariak, gure artean oso ezagunak diren bi anaiak, eta festari erritmoa jartzeaz arduratuko dira.\nBaina Ngema anaiek beste hainbat artistaren laguntza izango dute arratsaldea girotu eta hurbiltzen diren gazteekin ongi pasatzeko. Esaterako, DJ Nead-ek musika elektronikoa pintxatuko du eta Saunah abeslari ezagunak hip hop eta rap doinuak aurkeztuko ditu.\nSergio Ngemaren ekimenez sortutako Slowww dantza taldeak ere kaleko dantza, teknika, musikaltasuna eta koreografia anitz biltzen dituen ikuskizuna aurkeztuko du, estilo ezberdinak barneratuz, eta ikus-entzuleek haiekin dantzatzeko aukera izango dute.\n2006an sortutako The Breathless taldeak ere ez du hutsik egingo, eta hip-hopa nahiz beste estiloak fusionatuz, sinkronizazio handia eskatzen duten lanak eskainiko dituzte.\nBaina aipaturiko kontzertu eta emanaldiez gain, beste hainbat sorpresa ere izango direla aditzera eman dute antolatzaileek, eta dantza eta musikaz gozatzera gerturatzeko deialdia luzatu diete Euskal Herriko gazte guztiei.


Euskal Poesiaz mintzo - bizkaie.biz\nEuskerea berbagai III. urtea // 58. zenbakia\nBakotxak jakin daiala zer egin gura dauan bere beharrak ixten deutson denpora libreagaz; orain, lar abrosiduta dagozanentzat, noizean behin hartu dagiela poema liburutxuren bat. Ahalegin gitxiko zeregina izango da eta mesede handia idazlearentzat.\nHori bai, euskal argitaletxeek pentsau behar leukie inoiz produktu ez didaktiko eta agian ez errentagarriren bat plazaratzea, baina bai dibertigarria edo deigarria izango dana, izan be, elebidun batek errez joko dau erdarara euskereak gura dauana emoten ez deutson kasuan.\nAste honetarako berbagai hartu dodan materiak ez deust erreztasun handirik emon serio lantzen hasteko orduan. Izan be, jatorri euskalduneko olerkiak topau gura dituanean euskal irakurleak, ondo baino hobeto daki bilaketa ezin gatxagoan jardun behar dauana.\nIzan be, bertsolaritzeak bere esparrua ondo zehaztu ebanetik (oraindino atal batzuetan dudea nagusi bada be), euskal literaturearen adierazpen poetikoak bide bereziak ezagutu behar izan ditu. Gure herriko poesiak bide barriak erabili dauz aurrera egiteko, kontuan hartuta merkatu zorrotza dan literaturearen eskaintza eta eskaerearen artean mobidu behar izan dauala.\nArgi dago Euskal Herriko irakurle kopurua sano bajua dana, egia bada be beste hiztun komunidade batzuekaz konparauta, askoz be portzentaje altuagoa dana geurea besteena baino. Halan eta guztiz be, euskaldun askok konpromisoz leiduten dau. Beste askok inork behartuta leiduten dabe. Eta azkenean, plazer hutsagaitik leiduten dauan jentea esku bategaz kontau daiteke.\nGure herrian argitaratzen dan literatura errentagarri bakarra umeei eskaintzen jakena da. Gaur egungo idazleek badakie maisu eta maistren begietatik ondo sartzen diran liburuak izango dirana bizirik irauteko baliabideak topauko dabezanak. Lehenengo edizinoaren erdia saltzeko izen handiko liburuak edo idazleak behar dira. Harry Potter, berbarako, arrakasta handiko gertakaria izan da Euskal Herriko umeen artean. Kasu hau, ostera, berezia da, itzulpen baten ganean berbetan gabilzelako.\nEuskal jatorriko literaturan, beraz, helduentzako liburuak be altxor handi legez tratau behar dira. Hizkuntza edo irakurketearen maitale handiak dira sail honetako liburu gehienak leiduten dabezanak, eta esandako moduan, euskal argitaletxe batek ezin dau liburu horreetako baten tirada handirik egin, ezpabere, itsaso beteko diru galerea eukiko daualako etorkizunera begira.\nAzkenik, helduentzako poesia oso mugatua da gure herrian. Izen handiko idazleek be hainbat urtero behin atarako dabe olerkiz egindako liburutxuren bat, eta ha erronka ikaragarria izango da lan hori libururatzen dauan argitaletxearentzat. Eta ez baldin bada Durangoko azokan asko saltzen dala, liburu horren aleek urteak igaroko dabez argitaletxe horren biltegiko bazter galduenean.\nJarduten dabenak badabilz, baina asko dira ilunpean ibilten diranak. Bihotz Bakartien Kluba lako taldeak gero eta ugariagoak dira gure herriko hainbat sektoretan, baina talde txiki horreek izaten daben oihartzuna soinu bakoa izaten da. Izan be, dezibelio gitxiko harana da euskal poesiarena, eta zer edo zer esatekotan, hobe da dagozanak persona bakar baten edo gitxi batzuen izenak esatea askorena baino.\nGanera, poesia ez da errez itzultzen dan genero bat, itzulgarritasunari buruzko dudak nabarmen areagotzen diralako olerki bat itzultzerakoan. Forma eta edukia hain alkartuta dagozan egitura honek ez deutso lan errezik emoten itzultzaileari, eta akaburako, egokitzapen edo baliokide lako xede hizkuntzako olerkiez egiten dogu berba.


Bueltan dira ostiral kulturalak Larraintzarko Bentan - Ultzama - Amezti.eus\nBueltan dira ostiral kulturalak Larraintzarko Bentan\nAmezti.eus 2020-09-15 10:13\nOstiral honetan hasiko dira berriz ostiral kulturalak Larraintzarko Zentro Zibikoan. Irailaren 18an izanen da lehen emanaldia: 'Mujeres del siglo 20' filmaren proiekzioa izanen da arratsaldeko 19:00etan.\nHurrengo ostiralean, berriz, Patxi Irurtzun liburuzainak bere azken lana aurkeztuko du: 'Tratado de hortografia'. Euskal Rock Erradikalari buruzko nobela da Irurtzunen azkena, eta aurkezpen hori ere arratsaldeko 19:00etan izanen da.\nKoronabirusaren aurrean beharrezko segurtasun eta osasun neurri guztiak hartuko dituztela jakinarazi zuen aurreko astean Ultzamako Udalak: 36 pertsonako aforo maximoa ezarri dute, butaketan 25, eta egoki markatuak egonen dira distantziak mantentzeko.\nUltzamako ostiral kulturalak\nAmezti.eus ira 15 Ultzama\nLarraintzarko Benta Gizarte Etxean 2020/09/18an, ostirala, arratsaldeko 19:00tan Zine Foruma. Mujeres del siglo 20 pelikula eta solasaldia Aforo...\nLarraintzarko Benta Gizarte Etxean 2020/09/25, ostirala, arratsaldeko 19:00tan Patxi Irurzun idazleak "Tratado de hortografía. Una novela ...


Denboraldi itzela – SD Amorebieta\nBy SD Amorebieta | 2020 May 9, Saturday\nFederazioak Bigarren B Mailako denboraldia bukatutzat eman ondoren, SDA-ko lehen taldea zoriontzeko unea da. Meritu handiko seigarren postuan amaitzen du, txapelketa gelditu zenean sailkapenean zuen postuan, oraindik hamar jardunaldi falta zirenean.\nLehiatutako 28 jardunaldietan, Iñigo Vélez de Mendizabalen mutilek 42 puntu lortu dituzte. Playoff-a 5 puntura zuten eta salbazioaren helburua eskuan zegoen, play-out postuarekiko abantaila 11 puntukoa baitzen (jaitsiera postuak 13 puntura).\nTxapelketaren etenaldia gauzatu zenean, urdinak bolada on baten murgilduta zeuden. Bere azkenaurreko partidan momentu horretan bigarren sailkatuta zen Bilbao Athleticen kontra irabazi zuten Urritxen. Eta azken lehian, Logroñés liderraren zelaian berdindu zuten.\nLas Gaunasen sinatutako emaitza zornotzarrek estadio handietan erakutsi duten maila izugarriaren beste adibide bat izan zen. Izan ere, Burgoseko El Plantion, Salamancako Estadio Helmanticon edota Real Unionen Stadium Galen irabaztea lortu dute. Amorebietak 32 urte zeramatzan Irunen garaipen bat ospatu barik.\nAzpimarratu beharra dago ere Reino de Leonen bigarren postuan bukatu duen Cultural Leonesaren aurka sinatutako berdinketa. Hori txapelketari hasiera eman zion partiduan gertatu zen, abuztuan. Momentu horretan espero genuen baino azkarrago iritsi da denboraldiaren amaiera, koronabirusaren krisia dela eta.\nBeraz, taldeko kide guztiei hurrengoa esateko unea heldu da: zorionak eta eskerrik asko denboraldi honetan sortu duten ilusioarengatik!


Kantabriako Ingurumen Sailak golf-zelai baten eraikuntza geldiarazi du | Consumer\nKantabriako Ingurumen Sailak golf-zelai baten eraikuntza geldiarazi du\nKantabriako Ingurumen Sailak Comillas herrian golf zelaia eraikitzeko lanak geldiarazi ditu, Ekologistak Martxan elkarteak urtarrilean egindako salaketa baten ondorioz.\nErakunde kontserbazionistak adierazi zuenez, golf-zelaia Ingurumen Inpaktuaren Nahitaezko Preziorik gabe eraikitzen ari zen, baina, gainera, Ingurumen Sailean Ingurumen Inpaktuaren Txostena aurkeztu eta aurkeztu gabe.\nEkologistak Martxan taldeak adierazi duenez, Ingurumeneko zuzendari nagusiak errekerimendu bat bidali dio Turismo Zuzendaritza Nagusiari, Comillas Mar enpresa eraikitzen ari den golf-zelaiaren obrak bertan behera uzteko behar diren neurriak har ditzan.\nBestalde, esan du golf zelaiak ez duela udal-lizentziarik, Ingurumen Sailak onartutako ingurumen-inpaktuaren estimaziorik gabe “ezin baitituzte eman”, dio elkarteak.\nEkologistek adierazi dutenez, “Comillaseko udal arduradunek sentitzen duten legezkotasun berri horrek agerian uzten du zenbait enpresa higiezinek inguruan duten permisibitatea”. Golf-zelaia ia amaituta dago, eta “inongo agintarik ez du exijitzen herritar guztiei legez eskatzen zaien legezkotasuna betetzea”, azpimarratu dute.\nAzkenik, antolatzaileek espero dute Comillas Mar enpresa espedienterik gabe uztea golf zelaia eraikitzeko, “beste behin ere, auzitegiei eskatu ahal izateko administrazio publiko horiek legeak agintzen dituztenak zigortzera behartzen dituzten auzitegiei”, ohartarazi dute.\neraikuntza eremu golf-eu


Bizkaiak bat egin dau Europako Ondarearen Urteagaz - bizkaie.biz\nBizkaiak bat egin dau Europako Ondarearen Urteagaz\nBizkaie! 2018-04-23 07:51 Kulturea\nHerrialdeko altxor izkutuak ezagutzera emongo ditue 35 jardueraren bidez.\nLorea Bilbao eta Amaia del Campo (argazkia: Bizkaiko Foru Aldundia) | Ikusi handiago | Argazki originala\nEuropako Parlamentuak eta Kontseiluak erabagi eben 2018a izango zala Europako Kultura-Ondarearen Urtea eta Bizkaiko Foru Aldundiak bat egin dau deialdiagaz. Kultura diputadu Lorea Bilbaok eta Barakaldoko alkate Amaia del Campok jardueren egutegia aurkeztu dabe Ilgner eraikinean. Bizkaiko industria ondarearen elementu esanguratsua da eraikin hori, iraganean industria aberastasunaren sortzailea, eta gaur egun garapen ekonomikoaren eta enpleguaren sustatzailea.\nEuropako Batasunak ekimen honetarako plazaratu dauen leloa, Cultural Heritage: Where the past meets the future, moldatu egin dau Foru Aldundiak: Itzaleko ondarea: izkutuan dagoan ondareari begiradak, izan be, jarduera-programearen helburu nagusia Bizkaiko ondarearen alderdirik izkutuenak erakustea izango da. Iraganaren eta orainaren arteko loturea egingo dabe 35 jardueraren bidez.\nAhalik eta bizkaitar gehien animau gura doguz Europako ondarea ezagutu eta arakatu daien, eta bestetik, kidetasun sentimendua sendotu daien, azaldu dau Lorea Bilbaok. Kultura-ondareak gizartearentzat dauen balioa eta ekonomiari zein etorkizuneko belaunaldiei egiten deutsen ekarpenari eustearen garrantzia nabarmenduko deutsagu, ganeratu dau diputaduak.\nEuropako Ondarearen Urte honen helburuak beteteko, hainbat estrategia erabiliko ditu Foru Aldundiak:\n- Jentearentzat normalean zarratuta dagozan edo ezagutzen errazak ez diran lekuetara bisitak antolatzea: Ziortzako Monastegiko gelak, La Naval fabrikea, Munoa Jauregiko barrualdea eta abar.\n- Bizkaiko Foru Aldundiak, erakunde publikoek, alkarteek eta eragileek kultura ondarea berreskuratu eta zaharbarritzeko egiten daben lanaren balioa azpimarratzea. Hainbat eleizatako erretaulak bisitetako aukerea egongo da, eta museoetako ondarea berreskuratzearen inguruan berba egingo da, besteak beste.\n- Normalean interesgarritzat joten ez doguzan elementuak bertopetea: ondare bibliografiko eta dokumentalari buruzko erakusketak, ontzi historikoak barriro eregiteari buruzko berbaldiak, musika-tresna historikoak erabiliz egindako organo kontzertuak eta abar.\n- Historian izan behar leuken lekua izan ez dauen ondarea ikusiarazotea. Esangura horretan, Ondarearen Europako Jardunaldietako gaia honako hau izango da: Ondarea, emakumearen herentzia.\n- 2018. urtea gure kultura ondarerako funtsezko urtea bilakatuko daben efemerideak nabarmentzea; esate baterako, Euskaldunako dikeen 150. urteurrena edo Bizkaia Zubiaren 125.a. Lehenengoaren kasuan, bisitea antolatuko da dikeetan dagoan ponpa-etxearen barrura eta gaur egun Elorrietan martxan dagoan ponpatze-estazinora. Bizkaia Zubiaren kasuan, barriz, gaur egun munduan zehar dagozan zubien ordezkarien nazinoarteko biltzarra egingo da.


Urdulizko Udalak % 16 handitu du bere aurrekontua - Urduliz - Hiruka.eus\nUrdulizko Udalak % 16 handitu du bere aurrekontua\nErredakzioa 2022-01-10 09:57\nEAJ taldearen aldeko botoakaz, Urdulizko Udalak aurtengo aurrekontua onartu du, 6,2 milioi eurokoa. Kontuak abenduaren 21ean egindako ezohiko osoko bilkuran aurkeztu zituzten, hasierako onarpena emateko, eta % 16,68ko igoera aurreikusten dute 2021koakaz alderatuta. Horren helburua da "izaera soziala indartzea eta susperraldi ekonomikoa bultzatzea", Javier Bilbao alkatearen esanetan.\nBehin betiko onetsi aurretik –abenduaren 27an iragarkia Bizkaiko Aldizkari Ofizialean argitaratu eta hamabost egun baliodunetan erreklamaziorik aurkezten ez bada–, jendaurrean dagoen aurrekontuak udal-zerbitzuak estaltzeko partida nagusiak handitzea aurreikusten du, eta horretara 2021ean baino 251.684 euro gehiago bideratuko da (% 8,58ko igoera).\nPartida horien artean, nabarmentzekoak dira Bulego Teknikoa egokitzeko esleipenak, garbiketa-zerbitzuak –eskolarako eta haurreskolarako COVID-19aren aurkako protokoloko partida espezifikoak barne– eta erantzukizun zibileko aseguruen estaldurak hobetzea. Modu berean, hiri-hondakinak biltzeko, energia elektrikoaren eta gasaren hornidurarako eta transformazio-zentroak konpontzeko erabiliko den diru kopurua ere handitu egin da.\nGizarte eta kultur arloan, 2022ko aurrekontuan, aurreko bi urteetako etenduren ondoren, jaietarako partida jasotzen da berriro ere, eta Gaztelekurako begirale berri bat kontratatzea ere aurreikusten da, baita kultur jardueren eskaintza handitzea ere. Modu berean, udalekuetarako eta euskara sustatzeko 100.000 euro banatuko dira (40.000 euro).\nBestalde, Urdulizko Udalak 48.951 euro gehiago bideratuko ditu Gizarte Ongizaterako; zenbateko hori Uribe Kostako Mankomunitateak kudeatzen dituen zerbitzu guztiak ordaintzeko kuotaren barruan sartzen da. 2022rako kuota 311.500 eurokoa izango da. Modu berean, beste partida batzuetan ere igoerak aurreikusten dira, hala nola Bizkaiko beste udalerri batzuetako igerilekuak erabiltzeko diru-laguntza (65.000 euro) eta 15.000 euroko esleipena tokiko merkataritzan kontsumitzeko bono-kanpainetarako.\nInbertsioen atalean, Udalak 440.000 euroko partida aurreikusi du, mugikortasuna eta irisgarritasuna hobetzeko hainbat proiektu martxan jartzeko. Horrela, 96.000 euro bideratuko dituzte Artabi-Eleizaldeko, elizaren inguruneko eta Igeltserako industrialdeko urbanizazio-proiektuetarako. Gainera, udaletxearen ingurua oinezkoentzako egokitzeko eta eremu horretako ume-jolasak estaltzeko proiektua gauzatuko da.\nBestalde, oinezkoentzako hainbat pasabidetan hobekuntzak egitea aurreikusten dute (Bizkaiko etorbidean, Elortza auzoan eta Labetze auzoan), eta Atxarteko hilerrian sarbide berri bat egokituko dute. Halaber, 50.000 euro erabiliko dituzte hiri-altzariak eta umeentzako jolasak instalatzeko, eta 80.000 euro asfaltatzeko eta bideak konpontzeko.\nBeste inbertsio aipagarri batzuk hauek dira, udal-iturrien arabera: kiroldegi berriaren azterlan proiektua (100.000 euro), zuhaitz autoktonoen landaketa (22.000 euro) eta ekipamendu informatikoaren modernizazioa (7.000 euro).


Plaza Beltza kulturgunearen azaroko egitaraua\nPlaza Beltza kulturguneak argitaratu du azaroko egitaraua\nPlaza Beltza Kulturguneak Loiola Ander Deuna kaleko 40. atarian du lokala.\nNoiz sortua: Osteguna, 25 Urria 2018\tArgitaratua: Osteguna, 25 Urria 2018\nSopelako Euskaraldiaren Hamaikakoa\nNoiz sortua: Ostirala, 19 Urria 2018\tArgitaratua: Ostirala, 19 Urria 2018\nAtzo, urriak 18, Sopelako Euskaraldiaren hamaikakoa osatu duten lagunen zerrenda aurkeztu da Jauregizar plazan 18:30ean.\nHamaika lagun hauek, 11 egun euskaraz ekimenean parte hartzea erabaki dute belarriprest eta ahobizi rolen bitartez. Aurkezpenean “Hamaika”koen argazkia ateratzeaz gain Paule Loizaga eta Unai Mendiburu bertsolariek jardun zuten eta Meñakoz taldeko trikitilariek eta pandero-joleek giroa alaitu zuten.\nHamaika lagunen artean aurpegi ezagunak eta ezezagunak zeuden, betiko sopeloztarrak eta sopeloztar berriak… Argazkian ezkerretik hasita:\nJoseba Iriondo: kazetaria eta “Palestina Hotela -not american; I´m basque” liburuaren idazlea.\nNobuko: Sopelan bizi den Japongo laguna eta euskara ikaslea.\nOier Arakistain: Pilotaria eta Desobedentzizaz taldeko abeslaria.\nBene Markaida: Betiko Sopeloztarra, Sopelako “indígena” definitu zuen bere burua.\nAida Moral: Sopelan bizi den Cadizeko laguna eta euskara ikaslea.\nXabier Saitua: Betiko Sopeloztarra, eta argazkilaria\nMikel Bizar: Musikaria Idi Bihotz eta Jare taldeetan. Orain Auritz-en\nLeire Ucha: Sopeloztarra , aktorea\nAritz Aduritz: Athletiko jokalari ezaguna\nJose Anjel iribar: Athletiko atezain historikoa\nMiren Dovaran: Eusko Jaurlaritzako Hizkuntza Politikako sailburuordea.\nNoiz sortua: Azteazkena, 17 Urria 2018\tArgitaratua: Azteazkena, 17 Urria 2018\nSopela: %10eko langabezia, 669 bizilagun\nNoiz sortua: Ostirala, 12 Urria 2018\tArgitaratua: Ostirala, 12 Urria 2018\nSopela.net-ek hiruhilero argitaratzen ditu langabeziaren datuak Sopelan; horrela, 2018. hirugarren hiruhilabetekoaren amaieran, irailaren amaieran hain zuzen ere, gure herrian 669 langabetu zeuden. Honek suposatzen du biztanleon %10.\nAzken hiru hilabete hauetan langabezia-tasan oso aldaketa gutxi eman dira, horrela ekainean 662 lagun zeuden langabezian, 685 uztailean eta 707 abuztuan.\nEmakume gehiago: %11,7ko langabezia emakumeen artean\n669 langabetu hauetatik, 386 (%11,7) emakumeak dira eta 283 (%8,3) gizonak. Adin tarteari dagokionez, 38 lagunek 25 urte baino gutxiago dute, 279 lagunak 25 eta 44 urte bitartekoak dira, eta azkenik 352 pertsonek dute 45 urte baino gehiago. Honek ere, argi adierazten du langabeziak eragin gehiago duela adina aurrera joan ahala.\nKontratazioan prekarietatea nagusi: 10 behin betiko lan-kontratu soilik\n2012-2014 urteen artean langabeturik kopururik handiena eman zen herri guztietan “krisia” deitutakoak gogor jo zuelako. Egia da, geroztik, apurka-apurka langabeziaren tasa murrizten ari dela, baina ukaezina da kontratazioan prekarietatea nagusitzen ari dela argi eta garbi, lanaren eta kontratuen “kalitatea” urri dela oso; horrela: 2018ko irailean 238 lan kontratu gauzatu dira Sopelan, eta horietatik 10 bakarrik izan dira behin betikoak eta aurretiaz zeuden behin behinekoen artean 9 soilik bihurtu dira behin betikoak; beste guztiak, alegia 219, behin behinekoak izan dira. Sektoreka aztertzen badugu, 161 kontratu zerbitzuetan izan dira, industrian 54, eraikuntzan 22 eta kontratu bi nekazaritzan.\nBizkaian eta Autonomi Erkidegoan\nBizkaian langabeziaren tasa %12,7koa da; emakumeen artean % 14,6 eta gizonezkoen artean %10,9. EAE, langabeziaren tasa % 11,5 da; emakumeen artean % 13,6 eta gizonezkoen artean %9,5\nNoiz sortua: Osteguna, 11 Urria 2018\tArgitaratua: Osteguna, 11 Urria 2018\n"Orain Presoak" Sopelan\nNoiz sortua: Astelehena, 01 Urria 2018\tArgitaratua: Astelehena, 01 Urria 2018\nDatorren igandean, urriak 7, “Orain presoak” jardunaren barnean, SAREk aurkezpena egingo du Sopelako udaletxeko plazan 13:00etan. Ekitaldian Joseba Azkarraga, Ainhoa Etxeberria eta Arantza Aldezabal hizlariek hartuko dute parte. Ikusi: Sopela: “ez gaude ados urruntze espetxe-politikarekin” aho batez\nSopelako ekitaldiak itxiera emango dio Uribe Kosta osoan antolatu diren zenbait ekitaldiri, horrela urriaren 3-4 eta 5ean “Motxiladun umeen erakusketa” izango da Algortako kultur etxean. 5ean eta gai honen inguruan ere, Itzulbatzeta-Romoko kultur Etxean, solasaldia batean Olatz Barrenetxea, Maialen Zuazo eta Ibon Larrinaga arituko dira. Motxiladun Umeen erakusketa abian jarri da Exprai artista nafarraren laguntzaz ume hauen errelitatea eta testigantzak jasotzeko. Erakusketan Exprai artistak eginiko marrazkiak, errealitatea era grafikoan agertzen duten irudiak eta gune interaktibo bat dago (audiobisuala, bixita simulatzen duen kristala eta telefonoak, haur bat eta bere amaren arteko telefono deia, …).\nUribe Kostan eta Euskal Herrian zehar burutzen ari diren ekimen hauek guztiek bat egingo dute urriaren 20an Donostiako manifestazioan “Orain presoak” aldarrikatzeko.\nNoiz sortua: Ostirala, 28 Iraila 2018\tArgitaratua: Ostirala, 28 Iraila 2018


Subsistak and the aggromondarrak - Dantzalekuan\nInicio / Música / Vinilos / Subsistak and the aggromondarrak – Dantzalekuan\nEditorial: Pantx Records\nSubsistak and the aggromondarrak - Dantzalekuan cantidad\nSKU: DD-LP3403 Categorías: LP's, Música, Vinilos Etiquetas: pantx records, reagge, soul\nHemen daukagu Aggromondarrak taldearen Lp berria eta bakarra. 13 kantuz osaturiko reggae eta soul bertsioak skinhead reggae estiloan. Irundar hauen diska hau kriston arrakasta izaten ari da, Pantx Records zigiluak ekoiztutako euskarazko lan ikaragarria. Sustraian Recordsen grabatua Subistak hirukotea hartu dute ahotsa sartzeko eta lan bikaina egin dute ingelezko ahotsak euskarara pasatuz duintasun handiz.\nSoinu dotoreak entzutea zurea bada, hau da diskarik esanguratsuena!\nJAKO AL REY - Nada que perder OBDUCCION DE LA AMENAZA - Persecución\nEstás viendo: Subsistak and the aggromondarrak – Dantzalekuan 16.00€


Gladys sariak ingurune digitalean erreferente gazteak bultzatu nahi ditu - andra.eus\nAne Iturzaeta. ARGAZKIA: GLADYS SARIA\nGladys sariak ingurune digitalean erreferente gazteak bultzatu nahi ditu\nandra.eus2 ekaina, 20220\nUPV/EHUko Informatika Fakultateak eta PuntuEUS Fundazioak bultzatutako Gladys del Estal sariak ingurune digitalean ari diren emakume gazte euskaldunak saritu, gazteentzat erreferenteak sortu eta lan hori jendarteratu nahi du. Gainera, Gladys del Estal informatikaria gogoratu nahi du.\nSaria 40 urtetik beherako emakumeei zuzenduta dago eta bi modu daude lortu ahal izateko: edonork aurkez dezake bere hautagaitza edo edozeinek proposatu dezake izen bat. Izena emateko epea ekainaren 20ra arte egongo da zabalik.\nSari honen helbura, emakumeak esparru teknologikoan aritzea bultzatzeaz gain, ingurune digitalean dabiltzanen funtsezko zeregina aitortzea eta gizarte digitalaren eraikuntzan berdintasun-irizpideak txertatzea da.\nIrabazleak jasoko duen saria 3.000 eurokoa izango da, eta hainbat konpromiso ekarriko ditu bere aldetik: bere jarduna azaltzen duen bideo laburra grabatzea eta antolatzaileekin adostutako eskoletan eta gazteei hitzaldi motibatzaileak ematea.\nAne Iturzaeta, lehen saritua\nAurreko urteko saria, lehenengo ediziokoa, Ane Iturzaetak (Donostia, 1995) irabazi zuen. Informatikako Ingeniaritza eta Enpresen Administrazio eta Zuzendaritzako Gradu Bikoitza ikasi zuen Deustuko Unibertsitatean. Gaur egun Microsoft-en egiten du lan. Data&AI taldeko Customer Engineer da.\nEmakumeak zientzian sustatzeko proiektuetan parte hartu du: #MakeWhatsNext iniziatiba, Zientziari- So Proiektuko enbaxadorea (EHU/UPV) 2016-2017 ikasturtean, WONNOW Sariaren irabazleen mentorea (STEAM), Hacktoietan parte hartu du, baita klaseak eman ere irakasle gonbidatu bezala hainbat unibertsitatetako ikasketetan.\nEtorkizunean Adimen Artifizialaren munduan gehiago sakontzen eta enpresei eta administrazio publikoei transformazio digitalean laguntzen ikusten du bere burua.\nGladys del Estal donostiar ekintzaile ekologista izan zen, informatikaria ikasketaz eta lanbidez. Guardia zibil batek tiroz erail zuen, Tuteran egiten ari zen protesta antinuklear batean. Mugimendu antinuklearraren ikurra da Euskal Herrian.\n¿Cómo manejaron las mujeres sus menstruaciones a lo largo de los siglos? <\nAbsolvieron a la última ‘bruja de Salem’ >\nAgendaProposamenak 22 ekaina, 2022\nIkusgaitasuna aldarrikatzen izan duten hiru idazle omenduko dituzte\nProposamenak 17 ekaina, 2022\nFormación en salud, violencia y educación en los cursos de verano de la UPV\nDoce cursos en el apartado de Igualdad\nProposamenak 9 ekaina, 2022\nArranca la Muestra de Cine de Mujeres de Pamplona\nSe presentarán 16 películas y 6 cortos, y acudirán 3 directoras


Kalian gora kalian bera… II | baztango haizegoa\n« Kalian gora kalian bera…\nJavier Ziga. »\nOndarreko postarekin segituz, argazki batzuk igo dut, ikusteko benetan gauza pixket subrealista dela. Nola Joaquin Iriarte kaleko lanak haur eskola aurrian, eta haurrak barruan ain normal.\nBeheko solairuan zero eta 2 urte bitarteko haurrak daude, laneen pare-parean. Sarrera itxita (argazkitan ikusten den bezala) eta sarreran zegoen lorategitxoa (denbora ona egiten dueneean jolasten duten tokia) desagertu ondoren, gurasoek haurrak uzteko atzeko atetik (sukaldetara eta biltegietara daraman atea) sartu behar dira.\nJendea ez du ulerzen, nola ,haur eskolatik erran dutenez Urriaren 3an Baztango haur eskolako haurrak eraikin berrira pasatuko direla (hilabete bat baino gutxiago) nola ari dira kondizio hauetan lanean. Seguraski udaletxea eta enpresak hitzarmena izango zuten data hauetan asteko edo data hauetan hasi behar zela epe mugako datarako akitua egoteko ( ez sanzionatzeko) edo eztakizer edo badakizer….jakinez edo esperoan haur eskolako erikin berria akituta eta haurrak han egongo zirela.\nEztakit zergaitik izango den baina bai benetan bitxia, ilogikoa eta arraroa, ah! hori bai, haurrak pozik daude balkoiatik eta lehiotik ikusten dutenarekin, eskabadorak, tratoriak, dumperrak… ain haundiek eta ain urbil,\nHorrela izan , eta ez bazan sar dadila kalabazan!.


Euskara hutsean egina, Android eta iOS webguneetan dago eskuragarri.\nAplikazioa jaisten duten erabiltzaileek egunero hainbat kirol-errutina izango dituzte eskura, app-aren jarraibideei men eginez erraz egin daitezkeenak, 11 hilabetez egunean 11 minutuko ariketa eginez. Hortik dator "Hamaika Minutu" izena. Hamaika hitz berezia da gure hizkuntzan, eta "asko" ere esan nahi du, gure aplikazioa erabiltzeak erabiltzaileentzat eta, oro har, gizartearentzat eskaintzen dituen onurak asko diren bezala.\nMundu osoan ezagutzen den ariketa metodo bat.\nAriketa formatu hau Brett klikak eta Chris Jordanek, Floridako Human Performance Instituteko adituek, sortutako 7 minutu/7 egun/7 hilabete metodo ezagunean oinarrituta dago. HICTean (intentsitate handiko zirkuituan entrenatzea) oinarritutako entrenamendu-sistema da, eta, frogatu denez, gure egoera fisikoa hobetzeko formularik eraginkorrenetako bat da.\nPremisa horrekin sortu zen Hamaika Minutu. Aplikazio hori gure sakelan lekua egiteko iritsi da, Floridan asmatutako ariketa-sistema gure kultura- eta hizkuntza-errealitatera egokituz. Horregatik, Brett eta Chrisen programara egokitu dute aplikazioa, euskarazko eta euskaldunentzako bertsio bat sortuz. Izan ere, gure kirol-kulturari keinu grafiko gisa, proiektuko ilustrazio guztiak (eta ez ariketak berak) Herri Kiroletako ariketekin lotzen dira.\nAzken batean, Hamaika Minutu app bat da, entrenamendu azkarreko programa bat eskaintzen duena, egunean 11 minutu libre dituen edonork bat egin dezakeena, eta giharrak indartzen eta sasoi fisiko bikaina lortzen laguntzen duena. Programa amerikarraren egokitzapena da, apur bat leunagoa, eta atsedenaldi luzeagoetan oinarritzen da. Gainera, ariketa-denborak laburragoak dira, eta berotze- eta luzatze-serie batzuk gehitu dira.\nEzarpen handieneko bi dendatan (App Store eta Play Store) deskarga daiteke aplikazio hau.


Txina Gas Solenoideen Segurtasun Balbula Fabrikatzaileak eta Hornitzaileak - Aokai\nHasiera > Produktuak > Solenoide Balbula > Gas Solenoidearen Segurtasun Balbula\nGas Solenoidearen Segurtasun Balbula Fabrikatzaileak\nGas Solenoideen Segurtasun Balbula - parrillan infragorrien teknologiarik ez duten markek ere - 16 urte baino gehiago daramatzate infragorrien erretegia. Erregailuaren posizioa parrillaren atzeko paretan bertikala da, haize edo euri posibleen aurrean dago eta beraz, segurtasun-balbularen kontrola erabiltzen du parrilla horien behealdean barneko erregailuak funtzionatzen dituzten kontrol-balbula errazagoen ordez. Segurtasun-balbula gas-fluxua blokeatzen duen barne-solenoide bat duen kontrol-balbula da. Solenoideak malgua du irekiduraren kontra presionatzen duen gasa balbulatik igarotzeko, beraz gasa kontrolen barruan gelditzen da. Gas Solenoideen Segurtasun Balbula hauek termopare bat dute erantsita irekidurak gasa isuri dezan.\nSarritan bezeroak izaten ditugu gurekin harremanetan, erretegiko erregailuak ez duela funtzionatzen edo ez dutela erretzen jarraituko aginte-agintea kontrol-panelaren kontra sakatuta jarraitzen badute. Solenoidearen malgukian botoia sakatzen dugunean balbula gorputzeko baoaren gainetik konprimitzen da, beraz, gasa segurtasun balbulatik igarotzen da biribilgunera. Hala ere, balbula sakatuta mantentzen jarraitu behar dugu gasak balbula gorputzean zehar mugitzen jarrai dezan, solenoidea irekita egon ezean. Solenoaren malgukiak ez du hori onartzen orokorrean horregatik dugu termoparea.\nGas Solenoideen Segurtasun Balbula oso makina sinplea da, pieza mugikorrik gabea. Termoparearen goiko buruaren barruan metal desberdinak daude elkarren kontra presionatuta. Metal horiek beroa elkarren kontra eroaten dutenean oso karga elektriko txikia sortzen da. Hau ez da oso desberdina alfonbra baten gainean ibiltzen garenean eta norbait ukitu batekin harritzen dugunean. Karga elektriko txiki hau - milibolt hau - kobrez estalitako hari elektriko baten bidez bidaiatzen du termoparearen beheko oinarrira iristeko, segurtasun-balbularen barruko solenoidearen oinarriaren kontra izorratuta. Segurtasun-balbularen barruko Gas Solenoidearen Segurtasun Balbularen oinarriak kobrezko bobinak ditu plastikozko karkasaren barruan, beraz, kobrezko hari estaldurak eta bobinek milibolteak elektroimana sortzea eragiten dute. Gas-solenoideen segurtasun-balbularen punta ht bitartean, miliboltek elektroimanak sortzen eta laguntzen jarraitzen du. Segurtasun-balbularen botoia sakatu behar dugu gasa isur dadin eta erregulagailua pizten dugun bitartean botoia sakatuta eduki behar dugu eta gero itxaroten dugu bero hori termoparean eroateko eta elektroimana sortuko duena, solenoide malgukia konprimituta edukitzeko . Elektroimanak solenoidearen malgua konprimituta edukitzeko adina indarra duenean eskua ken dezakegu; jada ez dugu botoi sakatuta eduki behar gasa jar dadin. Elektroimanak solenoidea konprimituta mantenduko du, beraz, gasak balbulatik igaroko da. Horri segurtasun balbula deritzo, balbula itxi egingo baita eta gas fluxua blokeatuko baitu gas solenoideen segurtasun balbulako tipietan beroa jada ez dagoenean. Erregailua erretegirako begiratu gabe uzten badugu eta, nolabait, erregailuaren garrak pizten baditugu, ez dugu kezkatu behar gasak erretegiko erretegitik ponpatzen eta ponpatzen jarraituko duelako, Gas Solenoidearen Segurtasun Balbularen punta eroapena ez den bezain laster. beroa elektroimana desagertu egiten da eta malgukiak solenoidea bere lekuan sakatzen du gas fluxua berriro blokeatuz.s goiko lehen irudian ikusi dezakegu Solaire infragorrien erretegi erretegiaren segurtasun balbula honetan hodi haria dagoela. Haridun eranskina (hemen bigarren irudiaren behealdean ikusten da teflon zintarekin harien inguruan) gasaren kolektorean torlojuak egiten ditu Solaire Infragorriko Parrilla Modeloetako kontrol panelaren barruan. Irudi honen goialdean konpresiozko erreminta bat dago, parrillaren gorputzetik igarotzen den aluminiozko gas lerro bati lotzen zaiona, infragorrien erretegiko erregailura gasa emateko. Segurtasun balbularen puntan aluminiozko tapoi bat dago, non Gas Solenoidearen Segurtasun Balbula balbulara sartzen den, beraz, termoparearen oinarria balbula barruko solenoidearen oinarrian kokatuta dago.\nSolaireko segurtasun-balbula desmuntatu egin da, barruko solenoidea eta malgukia eta Gas Solenoidearen Segurtasun Balbula solenoideari eusten dion tapoia erakusteko.\nGas Solenoideen Segurtasun Balbula ikusi ahal izateko termopara desegin egingo dugu eta ondoren tapoia desegingo dugu Segurtasun Balbularen puntan. Hobe da tapoia kutxa muturreko giltza batekin edo giltza erregulagarri batekin kentzea, aluminioa oso biguna delako eta eskuko giltzak hariak hondatuko dituen tapoia okertu ahal izango duelako.\nTapoia kenduta solenoidea normalean barneko gelaxkatik irristatuko da irudi honetan agertzen den moduan. Oinarria termoparek alderantzizko tapoi biribil batean eta malgukian muntatzeko muntatuta dago, balbula aurreko balbula zurtoinera begira gas fluxua blokeatzen duen plaka batekin.\nGas Solenoidearen Segurtasun Balbula jada ez badago behar bezala, askotan tapoia kendu eta solenoide hori atera dezakegu nolako kalteak gertatu diren ikusteko. Normalean su hartu duen edo konbekzio-zirkulazio txarra duen berotutako parrilla batek solenoidea berotu egingo du eta kobrezko bobinen inguruko plastikozko karkasak beroak kaltetu ezina izango du. Hori oso argi dago begi hutsez. Solenoidea berotzeak plastikozko karkasari bistako okertzea erakutsiko dio. Era berean, errentatzaileak kalte batek zikinkeria, zikina edo gehiegi berotutako lubrifikazioa utz dezake solenoidean. Garbitu beharko da solenoidea indar elektromagnetikoak askatasunez eta erraz manipulatu ahal izateko.\nGasen Babeserako Gas Solenoideen Balbula\nGasa Babesteko Gasa Solenoide Balbula RDQP8.5-Y2top termopar bikoitza segurtasun babeserako solenoide balbula RDQP8.5-Y2 Gas Babes Gasa Solenoide Balbula kartoi kutxa, 36 kaxa zurezko paletean.\nRDQP8.5-Y2 solenoide balbula gas sukaldarentzat, solenoide balbula gas sukaldaritzarako ¼ h Berogailuaren zatiak-gas naturaleko solenoide balbula. Ongi etorri gas sukaldarentzako solenoide balbula erostera. Bezeroen eskaera guztiei 24 ordutan erantzuten zaie.\nAokai Gas Solenoidearen Segurtasun Balbula fabrikatzaile eta hornitzaile profesionala da Txinan. Gure produktuak CE ziurtagiria dute. Horrez gain, doako lagina ere eskaintzen dugu. Kalitate handiko produktu iraunkorrak eta prezio baxuko produktuak eros ditzakezu gure fabrikatik. Gure markako produktuak interesatzen bazaizkizu, jarri gurekin harremanetan berehala. Zurekin lan egitea espero dugu! Bizitza guztietako lagun ongietorriak etortzen dira negozioak bisitatzera, gidatzera eta negoziatzera.


Ur-eskubideari buruzko “Saharaz Blai” bideo-lehiaketa urtarrilaren 31 arte - Giza Eskubideen Zinemaldia - Donostia-San Sebastián\nUr-eskubideari buruzko “Saharaz Blai” bideo-lehiaketa urtarrilaren 31 arte\nGazteei zuzenduta, saria Saharako errefuxiatuen kanpamentuetan aste beteko egonaldia izango da. Saharaz Blai bideo-lehiaketa Arabako SEADen Lagunen Elkarteak antolatu du eta Euskal Herriko zein errefuxiatu sahararren kanpamentuetako 16-25 urte bitarteko gazteei zuzentzen zaie. Donostiako Giza Eskubideen Zinemaldiaren laguntza dauka. Gazteek bizitzarako ezinbesteko ondasun urria den uraren gainean hausnartzea da lehiaketaren helburua.\nUra nork eta nola kudeatzen duen, gure etxeetara zein baldintzatan iristen den, ibai eta itsasoko isuri kutsatzaileekin zer geratzen den, edota, beste gai askoren artean, klima-aldaketari nola eragiten dion. Zeri buruz hausnartu badute parte-hartzaileek.\nUra edukitzea giza eskubide bat da, baina kutsaduragatik, gerrengatik, klima-aldaketagatik edo lurraldearen okupazioagatik, Mendebaldeko Saharako kasuan bezala, mehatxatuta dagoela ezin ahaztu.\nBideoek gehienez 150 segundo iraun behar dute (bi minutu eta erdi), eta urtarrilaren 31 baino lehen aurkeztu beharko dira ondoko webean: www.saharazblai.org.\nSari gisa, irabazleek Tindufeko saharar errefuxiatuen kanpamentuetan aste bete pasako dute Saharako Abidin Kaid Saleh Zinema Eskolako ikasleekin batera.\nEta Saharako kanpamentuetan ura nola kudeatzen den azalduko duen film labur bat sortuko dute han saritzen dituzten saharar gazteekin batera. Lana apiriliean Donostiako Giza Eskubideen Zinemaldian eta maiatzean FiSahara Zinemaldian eskainiko da.\nGarapenerako Lankidetzaren Euskal Agentziak finantzatuta dago proiektua.


“Orozkoarrek ordaindu beharko dituzte Zubiaur Eraikuntzaken auziko EAJko inputatuen abokatuen 44.000 euroko gastuak” - Orozko - Aiaraldea.eus\nIzar Mendiguren Cosgaya 2019-09-16 11:47\n2007an izan zen lehiaketaren aferaren hasiera. / Aiaraldea.eus\nZubiaur Eraikuntzako kontseilarien abokatua ordaindu beharko du Orozkoko Udalak, garai hartan zinegotzi zirelako. Adiek prentsa oharrean salatu ditu auziaren gorabeherak eta ondorioak.\nBehin-behinean artxibatu egin dute Zubiaur Eraikuntzakeko auzia. Inputatutako Kontseiluko kideak zinegotzi zirela eta, udalak ordaindu beharko ditu euren abokatuen gastuak.\nAdiek adierazi duenez, 44.274,44 euro horiek ezin izango dituzte Orozko hobetzen inbertitu. Epaiketaren nondik norakoak eta ondorioak azaldu dituzte prentsa oharrean: “Izan ere, epaileak “delitu arrastoak” ikusi zituen orduko EAJ eta Bilduko kontseilariek lehiaketa publikoa manipulatzen saiatzeagatik, eta ikertuak izateko agindua eman zuen”.\nBizkaiko Lurralde Auzitegiak artxibatu egin zuen kasua, froga nahikorik ez zegoelako. Absolbitzearen ondorioz, EAJko bi kontseilariek defentsa abokatuan gastatutako 44.274,44 euroak eskatu zizkion udalari. “Adien ez genuen inola ere onartu Orozkok ordaintzea herriaren kontra zihoazen jarrera irregularretatik defendatzeko zerbitzua. Gainera, ez zituen udalak salatu, epaile batek egin zuen, euren ekintzetan delitu arrasto larriak ikusi zituenean”, erantsi dute.\nZubiaur Eraikuntzak-eko lehiaketan puntu gehien lortu zituen enpresaren gerentzia kontratua oztopatu zuten EAJk eta EH Bilduk, Adieren iritziz, esleitzearen kontra bozkatuta.\nHala zehazten du 2014ko uztaileko Administrazioarekiko Auziaren Epaitegiko sententziak, Adieren aburuz: “Elkarteko gehiengoa osatzen zuten 3 kontseilarien balizko delitua ikertzeko agindu zuen, eta instrukzio epaileak delituak handitu zituen; ondorioz, hirurak inputatu zituzten fondoak bidegabe erabili eta prebarikazioagatik; Zubiaur Eraikuntzak-eko gerentea zenarekin batera”.\nOrozkoko Udalak auzipetuen defentsa ordaintzeari uko egin ostean, “EAJko kontseilariek udala demandatu zuten, bakoitzak bere aldetik”.\nEpaiketa horren ondorioz, udala 22.924,82€ ordaintzera derrigortu zuen lehenbiziko sententziak, eta bigarren auziaren ebazpenaren zain daude orain.\nDena dela, lehen kontseilariaren antzeko kopurua ordainaraziko dietela aurreikusi du udalak. Hala ere, zenbatekoa hazi liteke oraindik: “Bilduko kontseilariak sententzia ikusita udalari bere abokatu berberaren gastuak eskatu dizkio. Deigarria da abokatuak eskatzen zutena ikusita Bizkaiko Abokatuen Elkargora jo zuela, gehiegizkoa iruditu zitzaiolako, eta prezioa 7.652 eurora jaitsi zioten”.\nAdieren ustez, lehiaketaren prozesu osoa EIBEX enpresak Zubiaur Eraikuntzak gestionatzen jarraitzeko bideratu zuten 2007an, sortutako pliegoak barne: “Gero, enpresa horrek puntuazio baxuena lortu zuela ikusita, lehiaketa geldiarazi zuten”.\nAdie Administrazio Kontseilu horretatik kanpo dago. “Epaile batek ere ez ditu errugabetzat jo, are gehiago, bide penaletik ikertzeko agindua eman zuen epaileak hiru kontseilarien kontra, euren zabarkeria agerian utziz. Epaile batek ere ez du kontrakoa esan, beraz, egin zuten zabarkeria frogatuta mantentzen da”.\nPlataformaren ustez, “abokatu onak” izan dituztelako lortu dute “larrialditik ateratzea, lege amarruak erabilita”. Jeltzaleen abokatuek behin-behinean auzia artxibatzea lortu dute inputatuta zeudenean zinegotziak zirelako, Adieren aburuz.


Subilla Gasteiz - Wikipedia, entziklopedia askea.\nSimon Andaren jauregia.\n42°48′N 2°48′W / 42.8°N 2.8°W / 42.8; -2.842°48′N 2°48′W / 42.8°N 2.8°W / 42.8; -2.8\nSubilla Gasteiz (ofizialki Subijana de Álava / Subillana-Gasteiz) Gasteizko udalerria osatzen duten herrietako bat da. 568 metroko garaieran dago. Gasteizen hego-mendebaldean dago, Gasteiz mendiek mendebalderantz osatzen duten azken muinoen gerizpean. Ekialdean Zumeltzu dauka eta mendebaldean Langraiz Oka.\nDonemiliagako goldean aipatu zen lehen aldiz herri hau, 1025ean, "Suvillana" izenarekin. XIX. mendean ere agertu zen zenbait agiritan Ehariko udalaren herri gisa. Gasteizko guduan (1813) Subillak leku garrantzitsua bete zuen, Jundiz mendixkaren inguruetan gertatu zen gudaldiaren guda lerroko punturik nabarmenetakoa izan baitzen.\nSubillan Simon de Anda jaio zen 1709an. Gizon hau Manilako audientziaren presidentea izan zen, eta Karlos III.a Espainiakoak Filipina irletako kapitain nagusi izendatu zuen.\nEgun herriko inor ez da osorik nekazaritzatik bizi, auzokide gehienek hirian baitaukate lan nagusia. Garia, zekalea, oloa eta erremolatxa landatzen da.\nSubilla Gasteizko biztanleria\nHerriaren bi eraikin nagusiak San Esteban eliza eta Simon de Andaren jauregia dira. Azken hau monumentu historiko izendatu dute, eta XVIII. mendean eraikitako etxe nobleen ezaugarri arkitektonikoak dauzka.\nGasteizko herriak: Subilla Gasteiz


Zertan oinarritzen dira Mitchell printzipioak? • ZUZEU\nZertan oinarritzen dira Mitchell printzipioak?\nIpar-Irlandako bake akordioan, desarmeari dagozkion ataletan irakur daitezke Mitchell senatariaren printzipio orain famatuak. Hasera batean puntuak gehiago dira, baina Mitchell printzipioei dagozkienak honako seiak izango lirateke.\nMitchell printzipioko sei puntuak\n“Ondorioz, negoziazio hauetan parte hartzen dutenek honako puntuekin euren konpromiso erabateko eta osoa berresteko gomendatzen dugu.\n1) Arazo politikoak konpontzeko bitarteko demokratiko eta baketsuak soilik erabiltzea.\n2) Erakunde paramilitarren desarme erabatekoa.\n3) Desarme hori batzorde independiente batek ziurtatu behar duela adostea\n4) Alderdien arteko akordio edo hauen lorpenetan, eragin asmoz, indarra erabiltzeari edo erabiltzearen mehatxuari norberak eta bestek uko egitea.\n5) Alderdien arteko akordioetan adostutakoa errespetatzera eta desadostasunak egon daitezkeen puntuetako edozein aldatzeko bitarteko demokratiko eta baketsuak erabiltzera konprometitzea.\n6) Hilketak eta “zigor” jipoiak amaitu eta horretarako beharrezko neurriak hartzeko eskaria.”\nMitchell printzipioak Euskal Herrian?\nHorrek Euskal Herriko egoeran izan lezakeen ezarpenak galdera ikur asko ditu burugain ordea. Hasteko, ezker abertzalearen proposamenaren aldebakarrekotasuna. Bestetik, erakunde paramilitarren indefinizioa. Baita marko juridiko eta politikoek halako akordio edo proposamen bat gauzatzeko utz dezaketen tarte edota aukera ere.\nGai honetaz gehiago irakurtzeko, interesgarriak dira honako bi artikulu hauek:\nLa aplicación vasca de los Principios Mitchell\nIrudia | Mitchell printzipioak sinatu zituzteneko argazkia | Ezezaguna | LGPL\nbake akordioa, Euskal Herria, Mitchell printzipioak\nXXVIII. LIZARDI SARIA, CASTILLO SUAREZENTZAT\n3 pentsamendu “Zertan oinarritzen dira Mitchell printzipioak?”-ri buruz\nPaul 2010-02-18 13:14\nMitchell printzipioak ez daude Ipar Irlandako bake akordioan. 1996ean desarmerako taldeak argitaratu zuen txosten bat. Horretan, 20. puntuan, agertzen dira printzipioak. Bake akordioa 1998an sinatu zuten.\nPalax 2010-02-19 00:00\nEta orain, onartuko al ditu printzipio hauek gobernuak?\nPatxi Gaztelumendi 2010-02-19 01:31\nHain zuzen, klabe horretan kokatu beharko genuke hemendik aurrerakoa.\nKonfrotazio demokratiko horretan, eskubideen defentsa eta herri hau beste norabaitera eroateko gaitasuna aktibatu beharko da…\nDemokratak-biolentoak eztabaida antzuari, ezingo zaio zuku gehiago atera….\nEta argi eta garbi nabarmendu beharko da, nor dagoen zeren alde… eta ea horretarako gai garen, hori erakusteko.\nedun & eduki\nPolitika ekonomikorik onena estatu propioa edukitzea da\nMercedesek mehatxatu, Urkulluk men\nBeti astelehena. Gernikako sugarrak oraindik pizturik\nAsteburu honetan: Untxia ehiztari erara


Burdinaren Mendia ezagutu nahi duenarentzat ezinbestekoa da Aizpitta Adieraztegia bisitatzea. Burdinak Euskal Herrian, Zerainen eta inguruetan izan duen garrantziaz ohartarazten lagunduko digu. Gure mendietan, XI. mendetik hasita burdinaren ustiatzeari esker, gaur egungo paisaian, bertako ekonomian, gizartean, arlo sozio-kulturalean etab. etan nolako eragina izan duen azaldu nahi digu.\nBisita gidatua: Larraondoko Zerrategi Hidraulikoa\nAizpeako meategiak eta Aizpittako adieraztegia\nEuskal Herriko Historian garrantzia handia izan du burdinaren ustiapenak, eta Zerain izan da burdingintzako gunerik garrantzitsuena. Gaur egun, gainera, Euskal Herrian ez da honelako beste gunerik: burdina lortzeko jarraitu beharreko prozesu guztia zuzen-zuzenean eta leku berean ikusteko aukera ematen duen leku bakarra baita.\nGaur egun, Aizpeako meategiak aurkitzen diren ingurunea (Burdinaren Mendia) Monumentu Multzo izendatua da eta datozen urteetan hainbat ikerketa jarriko dira abian, tokiaren benetako balioak azaleratzeko. Hau guztia jasotzeko eta bisitariei erakusteko Aizpittako Adieraztegia sortu dute, azken teknologiak era erakargarrian landuz burdingintzaren prozesua azaltzeko.


Kultura Eskola katalogorako proposamenak aurkezteko epea ireki dute – Musika bulegoa\nKultura Eskola katalogorako proposamenak aurkezteko epea ireki dute\nUztailaren 15 arte jasotzen diren proposamenek bat egin ahal izango dute datorren irailean ikastetxeei eskainiko zaien katalogoarekin, 2021-2022 ikasturtean garatu beharreko jarduerak aukeratu eta programatu ahal izan ditzaten.\nGipuzkoako Bigarren Hezkuntzako (12-16 urte) ikastetxeei zuzentzen da Kultura Eskola programa, eta hainbat arlotako sortzaile eta eragile kulturalen proposamen artistiko-kulturalak biltzen ditu, besteak beste, antzerki, dantza, musika, arte plastikoak eta ikus-entzunezkoak eta kultur ondarea.\nPrograma honi lotutako xehetasunak Kultura Eskolaren weborrian aurkituko dituzu.\nKultura Eskola katalogoan proposamenak sartzeko irizpideak eta prozedura\nKatalogoan proposamenak sartzea eskatu ahal izango dute arte eta kultura jarduerak egiten dituzten pertsona fisikoek zein juridikoek, baldin eta eranskin honetan jasotzen diren irizpideak eta baldintzak betetzen badituzte eta zerbitzu horiek emateagatik fakturatu ahal izateko legezko egoeran badaude.\nPertsona edo erakunde bakoitzak ezin izango du bere izenean bi proposamen baino gehiago eduki katalogoan.\nEzin izango dira katalogorako aurkeztu Gipuzkoako Foru Aldundiko beste dirulaguntza lerro batzuek finantzatutako erakundeen, kultur espazioen eta museo zentroen ohiko dinamiken barruan antolatzen diren ekimenak.\nJarduerek bete beharreko baldintzak\nProposatutako arte eta kultura jarduerek honako baldintza hauek bete behar dituzte:\nHonako esparru hauetako batekoa izatea: antzerkia, dantza, arte plastikoak eta ikus-entzunezkoak, musika eta kultura ondarea.\nDBH eta OLHko ikasleentzat izatea, hau da, 12 eta 16 urte bitarteko ikasleentzat.\nEskolako ikasgai batekin zerikusia izatea.\nIkasleen parte hartze aktiboa bultzatzea.\nGenero berdintasuna bermatzea, bai edukietan bai eta hartzaile gisa dituzten ikasleen artean.\nInklusiboak izatea, era guztietako gaitasun intelektual eta motorretarako.\nKomunikazioko hizkuntza euskara izatea.\nJarduera bakoitzak saio bakarra edo gehiago izan ditzake. Saio baten gutxieneko iraupena 50 minutukoa izango da, eta jarduera osoa ezin izango da 15 ordutik gorakoa izan.\nJardueraren prezioari dagokionez, aurrekontu unitatetzat hartuko da jarduera baten kostu osoa, –jarduera guztiz egiteko beharrezkoak diren saioak barne– ikasle talde bakoitzeko. Jardueraren prezioa ez da 3.000 eurotik gorakoa izango.